ناسری حیسامی: بۆ زمانی ستاندارد بڕیاری سیاسی پێویسته\nناسری حیسامی نووسه‌ر و وه‌رگێڕ، له 1959 له شێخاڵی ناوچه‌ی موكریان له دایك بووه. له شێخاڵی، كۆنه‌مه‌ڵاله‌ر، بۆكان، نه‌غه‌ده و كه‌ره‌ج خوێندوویه‌تی. ساڵی 1978 بووه‌ته ئه‌ندامی یه‌كێتیی قوتابییانی كوردستان و سه‌رنووسه‌ری گۆڤاری ئه‌و رێكخراوه به زمانی فارسی. ساڵی 1980 وه‌ك هاوكاری "جه‌معییه‌تی دیموكراتی موعه‌لیمانی موبارز" له بۆكان، له به‌ڕێوه‌بردنی چه‌ندان خولی فێركردنی خوێندن و نووسینی زمانی كوردیدا به‌شداری كردووه. له ده‌یان گۆڤار و رادیۆ و پێگه‌ی تردا رۆڵی بینیوه. "وشه" ئه‌م دیمانه‌یه‌ی له‌گه‌ڵدا ساز كردووه.\n* ئه‌گه‌ر ئه‌ده‌ب به‌گشتى و شیعر به تایبه‌ت ده‌رهاوێشته‌ی گه‌ڕان به‌دوای پرسیار و خوڵقاندنی گومان بێت، ئایا چى ده‌بێته وه‌ڵام و وه‌ڵامه‌كان ده‌كه‌ونه كوێى ده‌قه‌كانه‌وه؟\nمن پێم وا نییه هه‌موو ده‌قێكی ئه‌ده‌بی، یان ته‌نانه‌ت به‌شێكی گه‌وره‌ی ده‌قی ئه‌ده‌بی بۆ ورووژاندنی ئه‌و پرسیار و گومانانه، یان بۆ دۆزینه‌وه‌ی وه‌ڵامه‌كانیان بخوڵقێنرێن. ته‌نیا به‌شێكی دیاریكراوی نووسه‌ران به‌و ڕوانینه فه‌لسه‌فییه‌وه ده‌ست ده‌ده‌نه نووسین. زۆر به‌رهه‌می ئه‌ده‌بی هه‌ن له بابه‌تی هه‌نووكه‌یتر و موجه‌ڕه‌دتر ده‌دوێن.\n*پێوه‌ندی زمانی ڕاستگۆیی و رۆحی ئیستاتیكا تا چ ئه‌ندازه‌یه‌ك كاریگه‌ره بۆ به‌رهه‌مهێنانی شیعرییه‌ت، له كاتێكدا ئه‌ده‌ب به گشتی و شیعر به تایبه‌تی، ڕاسته‌قینه‌یه‌كی پڕ وه‌همه، تۆ ڕوانینت بۆ ئه‌مه چییه؟\nبه‌بێ ڕاستگۆیی، به‌رهه‌می ئه‌ده‌بی ناخوڵقێ. پێشینان ده‌یانگوت ئه‌و قسه‌یه‌ی له دڵه‌وه بێ، له دڵ ده‌نیشێ. نووسه‌رێك كه له زاتی خۆیه‌وه نه‌دوێ، ده‌روونی شتێك بڵێ و به‌رهه‌مه‌كه‌ی شتێكی تر بڵێ، وه‌ك كه‌سێكی ناڕاست ده‌ناسرێ، بۆیه به تاك ده‌كه‌وێته‌وه. به‌ڵام ئه‌گه‌ر مه‌به‌ست له پرسیاره‌كه جیاوازی وه‌هم و حه‌قیقه‌ت بێ، ئه‌وه باسێكی تره. دیاره هه‌ر كه‌س له وه‌همی خۆیه‌وه ده‌دوێ، به‌ڵام سه‌ره‌نجام ئه‌و به‌رهه‌مه سه‌رنجی زیاتر ڕاده‌كێشێ كه خه‌ڵك و خوێنه‌ر پێیان وابێ له حه‌قیقه‌ت نزیكتره. یان به جۆرێكی تر بڵێین له وه‌همی خوێنه‌ر نزیكتر بێ.\nئه‌ده‌ب و شیعر به شوێنێكی گونجاو بۆ ململانێ و به‌ره‌نگاربوونه‌وه، یان به ئامێرێكی گونجاو بۆ ململانێ و به‌شه‌ڕ هاتن نازانم. شاعیر زیاتر ڕیوایه‌ت ده‌كات و ده‌گێڕێته‌وه. به خه‌مه‌وه، به حه‌ماسه‌وه، به سكاڵاوه، به نه‌فرینه‌وه، به گله‌یییه‌وه. به‌ڵام ڕاسته‌وخۆ شه‌ڕ ناكات. له‌و به‌شه‌ی ئه‌ده‌بیشدا كه پێی ده‌گوترێ ئه‌ده‌بی به‌رگری و شاعیر یان نووسه‌ر ڕاسته‌وخۆتر دێته مه‌یدانی ململانێ، به هه‌ر ئاستێك ڕاسته‌وخۆ ململانێ ده‌كات، به هه‌مان ئاستیش له جه‌وهه‌ری شیعر دوور ده‌كه‌وێته‌وه.\n*شاعیرانی كورد هه‌میشه ئه‌ركی تریان بینیوه كه له ئاینده‌دا زیانی به‌ژێرخانی شیعرییه‌ت گه‌یاندووه، ئایا ئه‌م زیانه به تۆ نه‌گه‌یشتووه؟\nناتوانم بڵێم شاعیری كورد هه‌میشه ئه‌ركی تریان بینیوه. به‌شێك له شاعیرانی كورد، جاری وا هه‌بووه شیعریان له‌گه‌ڵ خۆیان بردووه‌ته مه‌یدانی خه‌بات. به‌ڵام ئاشكرایه ئه‌و شیعره‌ی ئه‌و كارایییه‌ی هه‌یه، جۆرێكی تایبه‌تی شیعره. هه‌ندێك كه‌س ده‌ڵێن ئه‌وه هه‌ر شیعر نییه. به‌ڵام ناوه‌كه‌ی هه‌رچی بێ، كه‌ڵكی خۆی هه‌یه. ئه‌وه هه‌ڵبه‌ت جێی شیعر ناگرێته‌وه. ئه‌گه‌ر كه‌سێك ته‌نیا له‌و چه‌شنه به‌رهه‌مه‌ی له پاش به‌جێ بمێنێ، دیاره شتی به نرخی له دوای خۆی به‌جێ هێشتووه، به‌ڵام ئه‌و شته به‌نرخه، شیعر نییه. یانی ئه‌و كه‌سه شیعری له دوای خۆی به‌جێ نه‌هێشتووه. له‌وانه‌یه كه‌سێك بڵێ ئه‌وه زیانی كردووه. ئه‌گه‌ر ئه‌وه به زیان بزانین، به‌ڵێ منیش ئه‌و زیانه‌م كردووه. به‌ڵام هه‌موو به‌رهه‌مه‌كانی من له‌و چه‌شنه نین. شیعریشم هه‌یه و به‌رهه‌می وایش كه بۆ وه‌ڵامدانه‌وه به پێویستی خه‌باتكارانه نووسراون و سه‌رده‌مێك كاریگه‌رییان هه‌بووه، به‌ڵام نه ناوه‌ڕۆكیان به‌قه‌د شیعر خیاڵ بزوێنه، نه ته‌مه‌نیان به‌قه‌د شیعر درێژه.\n*ئه‌ی ئه‌گه‌ر بمانه‌وێت لێكۆڵینه‌وه له‌سه‌ر ده‌قی شاعیرێك بكه‌ین سه‌ره‌تا چۆن بتوانین له رۆحیه‌تی ده‌قه‌كه نزیك ببینه‌وه؟ یاخۆ چی كۆمه‌كمان ده‌كات كرۆكی ده‌قه‌كه جوانتر نیشانی خوێنه‌ر بده‌ین؟\nئێسته ماوه‌یه‌كه ئه‌وه بووه‌ته باو كه گوایه شیعر ده‌بێ شی بكرێته‌وه و لێكۆڵینه‌وه‌ی له‌سه‌ر بكرێ و له ده‌قه‌كه‌ی نزیك بیته‌وه. من ئه‌وه به پێویست نازانم. هه‌زاران ساڵه شیعر هه‌یه و كه‌سیش كرۆكی شی نه‌كردوونه‌وه. شیعر ده‌بێ تامی هه‌بێ، جوانی تێدابێ، مانای ورد و باریكی تێدا بێ و مرۆڤ بتوانێ ئه‌وانه هه‌ست پێ بكات. چ پێویسته كه‌سێك بێ كرۆكی شیعرێك بۆ خه‌ڵكی تر شی بكاته‌وه؟ هه‌ڵسه‌نگاندنی شیعری هه‌ڵبه‌ت له كۆنه‌وه هه‌بووه. به‌ڵام ئه‌وه ته‌نیا كاری ڕه‌خنه‌گری شیعره. بۆ هه‌موو شیعرێكیش پێویست نییه. هه‌ست ده‌كه‌م ماوه‌یه‌كه له جیاتی تام و بۆنی شیعر، زیاتر باسی كرۆكی شیعر و پێكهاته‌ی ده‌ق و شتی تری له‌م بابه‌ته ده‌كرێ، به بڕوای من ئه‌وه دووركه‌وتنه‌وه‌یه له شیعر.\n*فه‌رهه‌نگی یه‌كگرتووی كوردی (له رووی زاراوه‌سازییه‌وه) ده‌وڵه‌مه‌نده. لێره‌وه ده‌پرسین ئایا ناوه‌ندی رۆشنبیری كوردی خاوه‌ن زمانێكی یه‌كگرتووی ئه‌ده‌بییه؟\nبه داخه‌وه هێشتا به ته‌واوی خاوه‌نی زمانی یه‌كگرتوو نین، به‌ڵام لێی نزیكین.\n*ئایا ئه‌و گیروگرفتانه چین له نێوان پرۆسه‌ی ئه‌ده‌ب و رێزمانی كوردیدا سه‌ر هه‌ڵده‌ده‌ن؟ لێره‌دا زمانی ستاندارد رۆڵی چی ده‌بینێت؟ ئه‌گه‌ر بمانه‌وێت زمانی ستانداردمان هه‌بێت ده‌بێت سه‌ره‌تا له چییه‌وه ده‌ست پێ بكه‌ین و چۆن كاری بۆ بكه‌ین؟\nزمان گرنگترین كه‌ره‌سته و مه‌یدانی خوڵقانی به‌رهه‌می ئه‌ده‌بییه. به‌بێ زمانێكی ڕه‌سا، به‌رهه‌می ئه‌ده‌بی ناخوڵقێ. ناڕه‌سایی و ناكارایی زمان، زۆرجار گرفت بۆ نووسه‌ران دروست ده‌كات. هه‌ڵبه‌ت بۆ خوڵقاندنی هه‌موو ده‌قێكی ئه‌ده‌بی زمانی ستاندارد پێویست نییه. ده‌قی ئه‌ده‌بی خۆی زمانی گونجاو ده‌بینێته‌وه و مه‌رج نییه هه‌ر زمانی ستاندارد بێ. دیاره به‌شی گه‌وره‌ی ئه‌ده‌بیاتی هه‌ر میله‌تێك به زمانی ستاندارد ده‌نووسرێ.\nبۆ ئه‌وه‌ی ببین به خاوه‌نی زمانی ستاندارد، پێش هه‌موو شتێك ئیراده‌ی نیشتمانی و بڕیاری سیاسی پێویسته. مه‌رجه‌كانی تری زمانی ستاندارد له لای ئێمه هه‌موویان هه‌ن.\n*ئایا بۆ كردنه‌وه‌ی كۆده نهێنییه‌كانی نووسینی هه‌ر نووسه‌رێك چی ده‌بێت به ده‌ستپێكی كۆمه‌ككاریمان؟ لێره‌دا وه‌گه‌ڕخستنی ره‌مز، چۆن له‌ناو پرۆسه‌ی نووسیندا ده‌كه‌وێته‌وه؟\nئه‌گه‌ر نووسه‌رێك ئه‌وه‌نده گرنگیی له كۆمه‌ڵگه‌ی خۆیدا په‌یدا كرد كه خه‌ڵك به دوای كۆده نهێنییه‌كانی به‌رهه‌مه‌كانیدا بگه‌ڕێن، هه‌ر به‌رهه‌مه‌كانی كلیله‌كه‌یش به‌ده‌سته‌وه ده‌ده‌ن. سه‌ری خۆ ئێشاندنه به دوای كۆدی نهێنیی به‌رهه‌می هه‌موو نووسه‌رێكدا بگه‌ڕێین. هه‌ندێك نووسین هه‌ن نه كۆدی نهێنییان هه‌یه نه هی ئاشكرا، یانی هه‌ر له بناغه‌دا ناوه‌ڕۆكێكی به سامان و سه‌ره‌وبه‌ریان نییه.\n*ئایا له ئه‌ده‌بی ئه‌مڕۆی كوریدا ئه‌ده‌بێك بوونی هه‌یه، به‌ناوی ئه‌ده‌بی سیاسی؟\nبه‌ڵێ. ئه‌ده‌بی سیاسی به‌شێكی گه‌وره‌ی ئه‌ده‌بی كوردی پێك دێنێ. كه ده‌ڵێین ئه‌ده‌بی سیاسی، مه‌به‌ست ته‌نیا ئه‌و به‌رهه‌مانه نین كه بایه‌خی ئه‌ده‌بییان هه‌یه. ئه‌ده‌بیاتی سیاسی به هه‌موو ئه‌و نووسراوانه ده‌گوترێ كه ناوه‌ڕۆكیان سیاسییه. له بڕیارنامه و به‌ڵگه‌ی په‌سندكراوی حزبه‌كانه‌وه، هه‌تا ڕۆژنامه‌كانیان هه‌تا بیره‌وه‌ریی و لێكدانه‌وه‌ی ڕابه‌ران و چالاكانی سیاسی و سیاسه‌توانان. به‌شێك له‌وانه، جگه‌له‌وه‌ی به گشتی له خانه‌ی ئه‌ده‌بیاتی سیاسیدان، به تایبه‌تیش خاوه‌نی بایه‌خی ئه‌ده‌بین.\nمن ناوچه‌گه‌ری له ئه‌ده‌بی كوردیدا هێنده به به‌رین نابینم. به‌شێكی به‌رچاوی ئه‌ده‌بی كوردی هه‌یه كه هیچ نیشانه‌یه‌كی ناوچه‌گه‌ری پێوه دیار نییه. به‌ڵام له‌و جێیه‌ی ناوچه‌گه‌ری هه‌یه ده‌سه‌ڵاتی سیاسیش ڕۆڵی تێیدا هه‌یه.\nوشه/ هه‌ولێر- غه‌مگین خدر


یاسای بوجەی فیدراڵ چەند سیناریۆیەک :\n14/12/2020 | 7894 جار خوێندراوەتەوە\nئەو زانیاریانەی لەم نوسینەدایە سەرەتایین و لەکۆبونەوەی بەرپرسانی سیاسی و ھەرسێ سەرۆکایەتیەکەوە وەرگیراون .\nڕەنگە بوجەی ساڵی ۲٠۲۱ ئەو پرۆژەیاسایەبێت کە عێراق دەگۆڕێت بەھەردوو بارەکەیدا چ وڵاتێکی دامەزراوەیی یاخود دروست بوونی بشێوی و ئاژاوەو دواجار ھەرس ھێنانی ئەو سیستەمە سیاسیەی یٔێستا.\nلەمێژووی تازەی دوای ۲٠٠۳ و نوسینەوەی دەستورەوە ئەوە جاری دووەمە کە عێراق پرۆژە یاسای بوجەی نابێت.\nیەکەم جار لەساڵی ۲٠۱٤ بوجە پەسەند نەکرا بەھۆی ناڕەزایەتی پێکھاتەی کوردیەوە کە جگە لەوەی بڕێکی زۆر نەوت سەپەێندرابوو بەسەر ھەرێمی کوردستاندا بە بێ دانوستان کە بڕەکەی (٤٠٠٠٠٠) چوارسەد ھەزار بەرمیلی ڕۆژانەبوو لەبەرانبەردا شایستەکان بە دادپەروەرانە دانەنرابوو.\nھەرچەندە ئەمە بۆ مێژوو دەڵێم کە پێنج وەزیرە کوردەکەی کابینەکەی دکتۆر نوری مالکی سیانیان واژووی یٔەو بڕەیان کردبوو کە دوان لەو وەزیرانە یٔەندامی مەکتەب سیاسی لایەنێکی سیاسین کە ھەمیشە خۆی بەخاوەنی ھەرێمی کوردستان و نەوەتەکەشی دەزانێت .\nھەرکەسی تریش یٔەو واژوانەی بکردایە یٔێستا پەیجە بەدناوەکانیان زوو مۆرکی خیانەتکاریان بەسەردا دابڕیبوو ،کەھەر خۆیان پێشەوای خیانەتەکانی سەردەمی شۆرش و یٔێستان .\nجاری دووەم ساڵی ۲٠۲٠ لەسەردەمی حکومەتەکەی عادل عبدالمھدی دا بوو ، حکومەتەکی عادل عبدالمھدی لەماوەی دوو ساڵی حوکمڕانیدا نەیتوانی یاسای بوجەی ۲٠۱۹ یٔامادە بکات و یٔەو پرۆژە یاسایەی حکومەتەکەی حەیدەر عبادی یٔامادەی کردبوو بەردەوام بوون لەسەری و پرۆژەیاسای ۲٠۲٠ یش لەکۆتا جاردا نەنارد بۆ پەرلەمان و ساڵی ۲٠۲٠ بەبێ یاسای بوجە بەڕێکرا.\nپرۆژەیاسای بوجەی ۲٠۲۱ تایٔێستا نزیکەی (٦٠) ڕۆژ دواکەوتوە لەوادەی خۆی و بەدوریشی دەزانم پێش سەری ساڵ ۲٠۲۱ تێپەڕێنرێت ، کەواتە حکومەت ناچارە دیسان پەنا ببات بۆ بەکارھێنانی بوجەی دوازدەیی (الموازنە الاپنی عشریە ).\nیٔەم پرۆژەیە تایٔێستا نەتوانراوە یٔاستی بەڵای خەرجیەکان دیاری بکەن بۆیە زیاتر لە (۱٠٠) ترلیۆن دینار کورتھێنانی تێدەکەوێت.\nبڕی تەرخانکرا بۆ مەچەی فەرمانبەران (٥٤) ترلیۆنە واتە (۱۱) ترلیۆن دینار زیاتر تەرخان کراوە بۆ موچەی فەرمانبەران لە ساڵی ۲٠۱۹.\nیٔەوەش یٔەوەمان پێدەڵێت کە ژمارەی فەرمانبەران لە بوجەی ۲٠۲٠ زیاتر دەبێت لە ژمارەی فەرمانبەران لە یاسای بوجەی ۲٠۱۹ بەزیاتر لە (٤٥٠٠٠٠) چوار سەدو پەنجا ھەزار فەرمانبەر.\nیٔەو کورت ھینانەوەش کە دروست دەبێت بەم شێوەی لای خوارەوە پڕ دەکرێتەوە :\nیەکەم : وەک خۆی مامەڵەی لەگەڵ دەکەن و ھەوڵ دەدەن قەرزی بۆ بکەن کە پێدەچێت بڕی زیاتر لە (۳٠) ترلیۆن دینار قەرز ڕێگە پێبدەن لەناو پرۆژەکەدا.\nدووەم : موچەی فەرمانبەرانی وڵات کەم بکەنەوە بەڕێژەیەکی بەرچاو بە تایبەت لە دەرەماڵەکاندا کە سێ یەکی ھەرموچەیەک موچەی بنەڕەتیەو دوو سێ یەکی موچەکان دەرەماڵەن ، دواجار سیستەمی موچە لەیاسای (۲۲) و ساڵی ۲٠٠۸ دا گۆڕانکاری بەردا دێت.\nسێ ھەم : تەمویل بە تەزە خوم واتە گرانکردنی نرخی دۆلار لە لایەن بانکی ناوەندیەوە ،کە بەپێی بەداوادا چونەکان وەزارەتی دارایی لە گەڵ بانکی دەولی و سندوقی نەختێنەیی کۆبوەتەوە (۳) پێشنیار ھەیە :\nبانکی دەولی ۱٠٠$ = ۱۳٠٠٠٠دیناری عێراق\nدواجار عێراق دەیەوێت بە پلە بەندی نرخەکە بگەیەنێتە ۱٤٥٠٠٠ دیناری عێراق لەبری ھەر ۱٠٠$ دۆلارێک .\nکەیٔەوەش گرانیەکی گەورەی لێدەکەوێتەوە لە یٔێستادا نرخی دۆلار یٔەو بەربونەوەی بەخۆیەوە بینیوە سەرچاوەکەی یٔەو دەنگۆیانەن.\nچوارەم : چاپکردنی بڕێکی زۆر لەدیناری عێراقی کە ئەوەش لاسەنگیەکی گەورە دروست دەکات لەنێوان قەبارەی نەختێنەیی و باڵانسی ئیحتیاتی قانونی دۆلاردا.\nخۆ یٔەگەر وەزارەتی دارایی بەنیازی جێبەجێکردنی خاڵی (۲،٤،۳) بێت دەتوانێت کورت ھێنان کەم بکاتەوە بۆ نزیکەی (۳٠_٤٠) ترلیۆن دینار عێراقی.\nبەڵام تایٔێستا ڕوون نییە کەی وەزارەتی دارایی یٔەم ھەنگاوانە دەنێت.


سلێمانی له‌ناو گه‌مه‌ی دیكتاتۆره‌كاندا\nسلێمانی شاری ده‌سته‌مۆنه‌كراو نه‌كۆیلایه‌تی قبوڵه نه‌بێده‌نگ ده‌كرێت، شارێكه دانیشتوانه‌كه‌ی سه‌ربه‌رزو شكۆمه‌ندن به‌جوامێری‌و فیداكاری‌و خودئاگایی‌و شاری دروستبوونی ڕه‌خنه‌ی لۆژیكی‌و فكرگه‌رایی‌و نه‌به‌ردی‌و نه‌به‌زی و هه‌ستانه‌وه‌و هه‌ڵمه‌ت‌و قورانیدان‌و شارستانیه‌ته شارێكه بۆ شارنشینان نه‌ك بۆ خزمه‌تی شاكان!\nسلێمانی شاری شۆرش وبەرخودانە، شاری عه‌وله‌سیس‌و سالم‌و نالی‌و مه‌حوی‌و شەریف پاشاو پیرەمێردو مستەفا یا ملکی وئەمین زەکی‌و بێ کەس ونەجەمەدین ملاو زێوەرو نوری شێخ سالح‌و حەمدی ساحێب قرانە، شاری گواستنەوەی شۆرشه لەشاخەوە بۆ شارو خاوەنی سەروەری تێکۆشان مەڵبەندی ۱۲ سوارەی مەریوانە.\nسلێمانی سه‌رچاوه‌ی هێزی جوڵاندن‌و قوربانیدان له‌گه‌ڵ هه‌ستانا په‌یامی كوردایه‌تی‌و كوردبون ئه‌دا به‌گوێی هه‌موو سوڵتانێكدا،شاری هه‌موو ده‌نگێك و هه‌موو ڕه‌نگێك و سه‌روه‌رییه‌كانه، سلێمانی شاری دژه سته‌مكاری و دژه خۆسه‌پێنی‌و دژی دیكتاتۆره‌كانه، دیكتاتۆره‌كان له خۆوه دروست نابن زیاد له‌كه‌ره‌سته‌و میكانیزمێك هه‌یه كه هۆكاره بۆ ئه‌وه‌ی دیكتاتۆر له‌گۆره‌پانی سیاسی كوردستاندا ڕۆڵی فریشته ببینن، دیكتاتۆره‌كان یان له‌بێده‌نگی میڵه‌تدا دروست ده‌بن یانیش له‌خه‌باتی شاخه‌وه بۆ خه‌باتی شار دروست ده‌بن، هه‌ڵبژاردنیش میكانیزمێكه بۆ شه‌رعییه‌ت دان به‌دیكتاتۆره‌كان له‌ناو شانۆی سیاسی دا.\nزۆرجار له لاپه‌ڕه‌ی رۆژنامه‌و گۆڤاره‌كاندا،یانیش له‌تۆڕه‌كۆمه‌ڵایه‌تیه‌كان‌و مالپه‌رو سایته‌كاندا هه‌ندێك ڕۆشنبیری هه‌زیل و به‌یعه‌تگه‌ر و تاركبیریی گاڵته‌جارو زوڕناژه‌ن‌و ملهوڕی حیزبی به‌ده‌ربڕینێكی دوور له‌راستی‌و بۆ مه‌هامێكی سیاسی دیاریكراو كه ده‌هۆڵی هه‌ندێك لایه‌ن گه‌رم ده‌كات گوزارشت له‌ئیرهابی فكری له‌شاری سلێمانیدا ده‌كرێت ، جارێ ئیرهاب لێكه‌وته‌كانی كۆیله‌بوون‌و به‌رهه‌می كۆیلایه‌تییه، به‌رهه‌می (كۆمه‌ڵ - گا)یه‌كه كه مێگه‌لبونی قبوڵه، له‌هه‌ر فه‌زایه‌كدا ترس پاڵنه‌ری هه‌ڵسوكه‌وته‌كانی مرۆڤ بێت ،ئیرهابی فكری زاده‌ی ئه‌و ترسه‌یه‌و چرۆ ده‌كات، ئیرهابی فكری له شارێكی وه‌كو سلێمانیدا دروست نابێت كه ئازادی بڕیاردان‌و دژی سیاسه‌تی ترساندن بێت ،كه‌ترس سه‌روه‌ر بوو ئازادی كۆیله‌یه ، ئاخر سلێمانی له كوێدا ترساوه ! سلێمانی له كوێدا سیسته‌می كۆیلایه‌تی و سوڵتانیزمی قبوڵ بووه ! له‌كام وێستگه‌ی ژیانیدا خاوه‌نی هه‌ڵویست و مه‌وقیفی كوردانه نه‌بووه!\nنمونه‌ی زیندوێتی سلێمانی شاڵاوه‌كه‌ی زه‌عیم سدیق بو كه ده‌یویست خه‌ڵكی سلێمانی دژی شۆڕش بووه‌ستنه‌وه،به‌ڵام خه‌ڵكی سلیمانی ئاماده‌نه‌بوون گوێڕایه‌ڵی به‌عس و زه‌عیم سدیق بن، ده‌یان تێكۆشه‌ری وه‌كو مامۆستا حاجی باقی، ئه‌نوه‌ری دارتاش، یاسینی وه‌رزشوان و كه‌مالی حاجی فه‌ره‌ج شه‌هید كران.\nخۆئه‌گه‌ریش مه‌به‌ستان ئه‌وه بێت له سلێمانی دا ڕیشی مامۆستای ئاینی نه‌سوتێنراو برۆی پێشمه‌رگه نه‌تاشراو مامۆستا شاپتڕێن نه‌كرا و ئازادی بیروڕا و كاری سیاسی قه‌ده‌غه نه‌كرا، په‌رله‌مانتار ده‌ستدرێژی نه‌كرایه سه‌رو خه‌ڵك له‌سه‌ر فول لایت نه‌كوژرا به‌ڵــێ ئه‌وه ئیرهابی فكری یه .\nهه‌موو دیكتاتۆره‌كان بۆ به‌شه‌یتانكردنی به‌رامبه‌ره‌كانیان ئه‌م جۆره گه‌مانه ده‌كه‌ن ، دیكتاتۆره‌كان ئه‌و كه‌ره‌ستانه به‌كار ده‌هێنن كه پێویستن بۆ مانه‌وه‌و كاریگه‌ری له‌سه‌ر خه‌ڵك هه‌یه ،هیچ دیكتاتۆرێك له دونیادا به‌بێ سه‌رچاوه‌ی هێزی دارایی وهێزی سه‌ربازی و رۆڵی میدیا ناتوانێت به‌رده‌وامی به مانه‌وه‌ی ناشه‌رعی خۆی بدات ، میدیا توانیویه‌تی سیمای دیكتاتۆر جوان بكات ،هیزی چه‌كدار له‌بری ئه‌وه‌ی له خه‌می سه‌روه‌ری مرۆڤ دا بێت ،قه‌ڵایه‌ك بووه بۆ پاراستنی جه‌سته‌ی دیكتاتۆره‌كان .\n1 یادێك له‌سلێمانی‌و به‌شی شێری زیان‌و سه‌ركه‌وتنه‌كان\n2 خورمژویستنی پارتی له‌نێوان یه‌كێتی‌و بزوتنه‌وه‌ی گۆراندا\n3 كوردو نه‌ته‌وه‌ی سه‌رده‌ست تێروانینی زلهێزه‌كان\n4 كوردو ڕێكه‌وتن شۆرش‌و ده‌رفه‌ت\n5 هه‌ڕه‌شه‌كانی توركیاو گوشاری پارتی له‌سه‌ر ڕۆژئاوا\n6 ناكۆكی توركیاو ئه‌مریكا پاشه‌كشه‌ی ڕۆئاوا\n7 ڕوبه‌ڕوبونه‌وه‌ی گه‌نده‌ڵی له‌بارزانی باوكه‌وه بۆ بارزانی كوڕ\n8 له‌ریفراندۆمدا چیمان دۆڕاند؟\n9 پارتی‌و بیرۆكه‌ی دروستكردنی ئه‌نجومه‌نێكی سیاسی\n10 پارتی‌و په‌ڕله‌مان ئیستغلالكردنی پێكهاته‌كان\n11 یه‌كێتی‌و كۆنگره گه‌مه‌ی ئاراسته‌كان\n12 كابینه‌ی نۆیه‌م له‌خه‌می حیزب‌و بنه‌ماڵه‌دا\n13 هه‌ڵه‌ی یه‌كێتی‌و ریفراندۆمه‌كه‌ی مه‌سعود بارزانی له‌كه‌ركوك\n14 باره‌گای بارزانی‌و مه‌رجه‌عبون\n15 شاڵاوی ئیرهاب‌و كۆت‌و به‌ندی سیاسی ڕابگرن\n16 شه‌رعییه‌تی دیموكراسی‌و شۆرشه‌كانی عه‌رب\n17 په‌رله‌مان‌و گه‌مه‌ی پارتی‌و زمانی ته‌خوین\n18 جاشایه‌تی‌و فكر\n19 كوردستانێكی به‌هێز دژ به‌شه‌راكه‌ت‌و ته‌وافوقی سیاسییه\n20 شیلادزێ له‌نێوان په‌كه‌كه‌و جه‌ندرمه‌دا\n21 یه‌كێتی‌و گۆران پرده ڕوخاوه‌كه‌ی نێوانتان بنیات بنێنه‌وه\n22 ڕێکەوتنی پارتی‌و یەکێتی‌و پۆستی پارێزگای کەرکوک\n23 هه‌ركورد بوین‌و شتی تریش ئه‌بین!\n24 پارتی‌و یه‌كێتی نه‌یانتوانی شوێنه‌واره‌كانی شه‌ڕی ناوخۆ بسڕنه‌وه\n25 كوشتنی مرۆڤ‌و بێده‌نگی كۆمه‌ڵگاو شه‌ڵته‌ره‌كانی ژنان


بەردەوامیی خۆپیشاندانی دژی دەست پێوەگرتنی ئابووری لە یۆنان دا - SAHAR KURDISH (Sorani)\nبەردەوامیی خۆپیشاندانی دژی دەست پێوەگرتنی ئابووری لە یۆنان دا\nخۆپیشاندانی دژی بەرنامەکانی دەست پێوەگرتنی ئابووریی دەوڵەتی یۆنان بۆ دووهەمین ڕۆژ لە پێتەختی ئەم وڵاتەدا هەروا بەردەوامە.\nبەپێی ڕاپۆرتی هەواڵدەریی ڕادیۆو تەلەفزیۆنی ئێران، ناڕازییانی یۆنانی ڕۆژی پێنج شەممە چەند کاژێرێک لەرلە دەنگی پەرلەمان بە ڕاپەڕاندنی کام کرانەوەی داهات بۆ ماوەی سێ ساڵی دیکە، سەرباری فەرتەنەوبارانیش ڕژانە نێو شەقامەکانی ئاسێناوە.\nسەدان کەس لە خانەنشین کراوەکانی یۆنان بە خڕبوونەوە لە بەردەم پەرلەمانی ئەم وڵاتە دروشمی ( بەسیەتی دزینی سەرانە)یان هەڵدا.\nڕۆژی چوارشەممەش کۆمەڵێک لە شارومەندانی یۆنانی بۆ ناڕەزامەندی دەربڕین بەرامبەر بە سیاسەتەکانی دەست پێوەگرتنی ئابووریی دەوڵەتی ئەم وڵاتە، لە شەقامەکانی ئاسێنای پێتەخت دەستیان دایە خۆپیشاندان.\nجیا لە خۆپیشاندان لە ئاسێنا، سەرتاسەری یۆنان ڕۆژی چوارشەممە گۆڕەپانی مانگرتنی گشتیی فەرمانگە دەوڵەتییەکان، بانک و کەرتە جۆربەجۆرە ئابووری و فێرکارییەکان، بنکەکانی ڕاژەکاریی داوودەرمان و گواستنەوە بوو.\nیۆنانییەکان لە مەڕ پەسەند کرانی گەڵاڵەی تازەی ئابووری لە پەرلەمانی ئەم وڵاتە ناڕازین.\nئەم گەڵاڵەیە داگری ڕێککەوتنی دەوڵەت لەگەڵ قەرزدەرانی نێونەتەوەییە کە بە گوێرەیەوە ئاسێنا دەبێ بەکەم کردنەوەی ئاستی موچەی خانەنشین کراوان و تەنگژەی دیکەی ئابووریی لەماوەی یەکساڵی داهاتوودا، تێچووی خۆی بەڕادەی چوارونیو ملیارد یۆرۆ دابەزێنێ.\nئادار 18, 2017 22:52 Asia/Tehran


WED, 17 JUL 2019 16:13 | KDP.info\nئه‌مه‌ش ده‌قی راگه‌یه‌ندراوه‌كه‌یه:\nئەمڕۆ لە رێستورانتێکی شاری هەولێر رووداوێکی تەقە کردن روویدا کە بەداخەوە بووە هۆی گیان لە دەستدانی کارمەندێکی کونسووڵخانەی تورکیا و هاووڵاتییەک و برینداربوونی یەکێکی دیکەش.\nئێمە لە کاتێکدا ئەم رووداوە بە تووندترین شێوە شەرمەزار دەکەین و هاوخەمی خۆشمان لەگەڵ کەسوکاری قوربانییەکان دەردەبڕین. لەهەمانکاتدا هاووڵاتیانی هەولێر و بە تایبەتیش دیپلوماتکاران دڵنیا دەکەینەوە، کە رێگە نادەین دۆخی ئارام و ئاسایشی هەرێمی کوردستان تێک بدرێت. لێکۆڵینەوەش لە رووداوەکە دەستیپێکردووە و تاوانبارانیش بە سزای خۆیان دەگەن.


داود چێش به ده‌وروبه‌ریش ماچۆ- چیرۆکه- غالب هه‌ورامی\nیه‌ره‌شه‌ممه 6 ڕه‌زبه‌ر 2716 ده‌رباره‌و ئێمه‌ده‌رباره‌ی ئێمه‌درباره مامن نحن؟About Usپه‌یوه‌ندیلینکێ\nداود چێش به ده‌وروبه‌ریش ماچۆ- چیرۆکه- غالب هه‌ورامی \nداود چێش به ده‌وروبه‌ریش ماچۆ- چیرۆکه- غالب هه‌ورامی هه‌میشه سیاو وینا و گردو خوێشه‌کاش و ڕه‌فیقاش لۆمه‌ش که‌را ،،\nFriday, 13 January 2012 08:27\tکۆدی تایبه‌تی: 651\nماچا : داود تۆ هیچ همێدێت پی دنیێ و پی ژیانیه نیا ..\nئایچ گۆش مه‌دۆ په‌نه پێسه گردو جارا گنۆ سه‌رزه‌نشت و خه‌ڵکی و گردو خوێشه‌کاش\nچه‌نی داود جگه‌ره‌که‌ش گیسنانه و نه‌فه‌سێ قوڵه‌ش داوه‌نه و واتش:\nگه‌ر ئه‌فلاتون زینده بۆوه قه‌ناعه‌تم په‌نه مه‌که‌رۆ که ئی خه‌ڵکه خه‌ڵکێ فره گیرۆده‌و سه‌روه‌نه‌شێویان ، کابرا یه‌ری ده‌سێ یانێش هه‌نێ هه‌ڵپه‌و چواره‌میشا و 5 دۆنمێ زه‌مینش هه‌ن خه‌ریکو ئه‌رزو حاڵیا په‌ی دۆنمێ ته‌ری،\nوێره‌گا هه‌ر یۆ جه شمه (خوێشه‌کێش) سه‌رو سفره‌یتا ئه‌جو لۆقه‌نته‌و ئه‌وساو قه‌نده‌هارین هه‌مه نۆع وارده‌ش ئینا سه‌رۆ ویرتا لا هامساکه‌یتاوه نیا که نانو چایچش ده‌س مه‌گنۆ....\nیۆ جه خوێشه‌کاش ئاماوه قسێ ( داود تۆ گه‌ره‌کتا پێسه سه‌رده‌م و ته‌وه‌نی –عصرالحجر- ی زینده‌گی که‌رمێ و به ته‌وه‌نی ئێر که‌رمێ ، تفو دۆ وه‌رمێ ساعب و وێره‌گا ،،،،\nنا تۆ جنێت لوێنینه !!! ده‌ورو په‌شتش داشا قاقاو خوه‌ی......\nداود لوا سه‌رو دیمه‌که تفینه‌که‌و پاڵو چایخانه‌که‌ینه نیشته‌ره،\nماچۆ: من جنێم نه‌لێنینه ، وه‌لێم شمه گرفتارێ بێندێ و خه‌ریکا به‌حرو غرورینه غه‌رقێ بیدێ کام جه شمه پێسه ئینسانی ژیۆ ته‌نیا وه‌ردێ و موسدێ ، کامتا یه‌ک فلسێسور وارداتتا په‌ی ئی کۆمه‌ڵگه‌یه هه‌ن باخه‌کێتا وشکێ بێنێ شمه به‌وێتا مه‌زاندێ که‌لتورتا جه ده‌س دان ته‌نانه‌ت لیباس و وارده‌که‌یچتا فاڕانتا، چی مه‌مله‌که‌تو ئێمه‌نه یاگی ئه‌سه‌فین که ماسو دۆیچتا به‌رو وه‌ڵاتیۆ په‌ی مێ ..\nگه‌ر پیا قه‌دیمیه‌کا زیندێ که‌ریۆ ئانا حاشاتا چه‌نه که‌را ، کۆن ساوه‌رو ئاشو لالۆ حه‌مه‌ی کۆنی گه‌نمه کۆێکی مه‌تی نازارێ،کوته و له‌پۆرته و له‌مه‌زه‌ڕینێ !!!!\nوازتا جه زینده‌گیه سونه‌تیه‌که‌یتا ئارد ، باوشیتا که‌ردێنۆ په‌ی دنێ ئه‌جوتا مه‌مردێ واته‌نشا قه‌دیمیا تا به‌لو فره بۆ سمۆره هه‌ر ئاوراشا ، ئای لالۆ مه‌جیدی ڕه‌حمه‌تی کۆنی مامۆ عه‌ودڵڵا چکۆ باروتا و ویندێ بزاندێ چ باسا جه مه‌مله‌که‌ته‌که‌و شمه‌نه ، یاگێ شابازا کۆرکۆرێ وازا.\nچی گێره‌و کێشه‌نه بێنێ ، فه‌راد ئاما و ماچۆ ئانه سه‌وای با بلمدێ ئه‌رزو حاڵ ده‌یمێ که-کوتی کیمیایی- وه‌رگێرمێ په‌ی باخو کشتو کیاره‌که‌یما ،،\nداود ماچۆ: چی شمه کشتو کیارتا هه‌ن تا کوتش په‌ی هۆر گێردێ ؟؟\nفه‌راد ماچۆ: داود گیان زانمێ نیاما ، به‌رمێش بازار وره‌ش مێش !!! هاهاها ده‌ورو په‌شته‌که‌یچش قا قا خوێ..\nداود ماچۆ : یه‌کجار بازاره‌نه ئیمانه‌که‌یچتا وره‌شدێ و ئیتر مه‌لدێ وه‌رۆ سه‌فی ئه‌وه‌ڵ و ده‌سێ داردێ خوای ، ئننه ماڵی حه‌رامتا وارده‌ن پێسه شوتی گێڵێندێ ،،\nپا گردو سه‌روه‌تیچتاوه هیشتای په‌ی هه‌ری تۆپای گێڵدێ ناڵێش پۆ که‌ندێ!!\nداود نه‌یاوابێ نیهایه‌تو قسه‌کێش ناجی ئه‌فه‌ندیێ جه ئۆروپاوه دوه‌ساڵێ چێوه‌ڵته‌ر گێڵابێ به‌ڵام نزیکه‌و 6 مانگێ لوابێ پایته‌خت یانێ بسانو ...\nوێش که‌رد دلێ جه‌مه‌و خه‌ڵکیره‌و سڵامش دا ( جه‌ماعه‌ت و ڕه‌حمه‌ت) گردی خێر ئامای که‌رد ، دمای ئانه‌یه 5 کڵوێ قه‌ندش وارد به چایه‌که‌شۆ ، ماچۆ: ئه‌جۆ قه‌نده‌که‌یچتا خارجین؟\nفره فشاو زووتاویۆوه . ئه‌ی ماتودێ تفی بێ پێشێ چایۆ وه‌ردێ ؟؟\nداود ماچۆ: ته‌نیا هاناوه‌کێما وێمانێنێ ، ئانا ئیسه ئاویچ که‌را دلێ ده‌باو په‌نه‌ما وره‌شا ئیسه تفی چایۆ وه‌را..\nئا ده‌ورو په‌شته داودش چه‌نه ژیوێ فره ویرکه‌رده‌یۆشا جیابێ فره په‌رسێ بێنێ و ته‌نانه‌ت دوێنێ سه‌رو گولانه‌ته‌رین به‌شه‌و ژیوای خه‌ڵکی ...\nگه‌ر که‌سێ فره مه‌رحه‌بایش گه‌رمو گوڕ بیێ په‌نه‌ش واچێنێ ئی پیا فره ماساوچین و فره ملۆ شانو باڵو خه‌ڵکیره گه‌رکه‌سێچ،مه‌رحه‌بایش هاکه‌زایی بیێ واچێنێش په‌نه که‌سێ فره لوت به‌رزو عنوان زلا ...\nئینه به هه‌رحاڵ خۆ که‌سیچ فه‌قیر بیێ دلێشانه جیای ئانه‌یه ده‌س گرۆیش که‌را واچێنه ئینه هه‌ر سه‌گبابه‌و سه‌ره‌سواڵکه‌ر بیه‌ن ، یا ئاگه‌ر که‌سێ ته‌مام دۆڵه‌مه‌ند بیێ واچێنێ ئینه چکۆش مارۆ ئی گردو زه‌ڕیه ؟\nخۆ وێچشا خواشا چه‌نه ڕازی بۆ شه‌وێنه به هه‌سه‌رێ خه‌ریکی ئۆدیم که‌رده‌ی بارا بێنێ و ڕۆیچه‌نه پی ده‌سو پۆ ده‌س هه‌ڵپه‌و زه‌ڕیشا بێ ،، داودیچ زو زو واچی : مه‌ر خاک ده‌مشا په‌ڕ که‌رۆ...\n-غالب هه‌ورامی-2012\t


کەڵەشاخ وەک چارەسەر لای یاریزانانی جیهانی\nهەواڵی / 6/1/2017 729 جار بینراوە\nپێش ئەوەی باسی هەواڵەکە بکەین، پێغەمبەری سەروەرمان (صلی اللە علیە وسلم) دەفەرموێت (إنْ كان في شيءٍ مما تداويتم به خيرٌ فالحجامة). بە فەرموودەیەکی تر لە شەوی ئیسرا و میعراجدا بە پێغەمبەر (صلی اللە علیە وسلم) وترا (ئەی محمد بە ئومەتەکەت بڵێ کە کەڵەشاخ بگرن)، حەدیسی تریش زۆرن لەو بارەیەوە.\nبەڵام ئێستا یاریزانانی جیهانی ئەو پرۆسەیە ئەنجام دەدەن بۆئەوەی تەندروستتر بن و دووربن لە نەخۆشی لەکاتی یارییەکاندا.\nهەر ئەو میدیا جیهانیانە خۆیان ئاشکرایان کردووە کە زۆربەی یاریزانەکانی ئۆڵۆمپیادی ڕیۆ لە بەرازیل کەڵەشاخ "کەپینگ" دەگرن بۆ ئەوەی تەندروستتر بن.\nمیدیاکان بڵاویانکردووەتەوە کە ئەوە یەکەمین جار نییە ئەو نیشانەیە لەسەر لاشەی یاریزانان و وەرزشوانان ببینرێت، پێشتر تەکنیکەکە لەلایەن وانگ کونی مەلەوانی چینییەوە لە ئۆڵۆمپیاتی ٢٠٠٨ی پەکیندا بەکارهاتووە، هەروەها ئاماژەیان بۆ ئەوە کردووە کە پرۆسەکە (کەڵەشاخ) هەرچەندە ئەو نیشانەیە لەدوای خۆی جێدێڵێت بەڵام پرۆسەیەکی بێ ئازارە.\nوەرزشوانان دەڵێن کە ئەو پرۆسەیە بۆئەوە ئەنجام دەدەن بۆئەوەی ئازاریان نەمێنێت. هەرچەندە تەکنیکی تر زۆرن بۆ شکاندنی ئازار بەڵام ئەلێکس نادۆر جیمناستی ئەمریکی بە یو ئێس ئەی تودەیی وتووە کە کەڵەشاخ "باشترە لەو هەموو چارەسەرەی تر کە بە پارەیەکی زۆر وەریان دەگرم''.\nلێکۆڵینەوەیەکیش کە لەساڵی ٢٠١٢ دا ئەنجامدراوە لەلایەن ناوەندی "جۆرناڵ پی ئێڵ ئۆ ئێس"ەوە، دەری خستووە کە پرۆسەکە کاریگەری لەسەر هەندێک حاڵەتی تەندروستی هەیە و سودبەخشە.\nهەر لە لێکۆڵینەوەیەکدا کە لە ٢٠١٢ لەسەر ٦١ کەس ئەنجامدراوە کە ئازاری درێژخایەنی ملیان هەبووە، نیوەیان کەڵەشاخیان گرتووە و نیوەیان تەکنیکی "پی ئێم ئاڕ"یان بەکارهێناوە کە تەکنیکێکە بۆ ئیسراحەتدان بە ماسولکەکان. دوای ١٢ هەفتە لە وەرگرتنی چارەسەر دەرکەوتووە کە ئەو نەخۆشانەی کە کەڵەشاخیان گرتووە تەندروستییان بەشێوەیەکی زۆر بەرچاو باش بووە و کەمتر هەستیان بە ئازار کردووە، بەڵام تەکنیکەکەی تر گۆڕانێکی ئەوتۆی بەخۆوە نەبینیوە کە شایەنی باسبێت.


وتەبێژ:یەكێتی لەگەڵ یەكڕیزیی و ئەو لایەنەیە مەرجەكانی كورد جێبەجێدەكات PUKmedia یەکێتیی نیشتمانیی کوردستان\nوتەبێژ:یەكێتی لەگەڵ یەكڕیزیی و ئەو لایەنەیە مەرجەكانی كورد جێبەجێدەكات\nکوردستان 08:59 PM - 2021-10-18\nوتەبێژی یەكێتی رایدەگەیەنێت: یەكێتی لەگەڵ ئەوەیە كە لایەنە كوردستانییەكان لەهەرێم بە یەك بەرنامەو یەكڕیزی بچنە بەغداو بۆ پێكهێنانی حكومەتیش گفتوگۆ لەگەڵ ئەو لایەنەش بكەن كە داواكارییەكانی كورد جێبەجێ دەكات. دەشڵێت: یەكێتی لەگەڵ لایەنە كوردستانییەكان گفتوگۆ دەكات بۆ دانانی بەرنامەیەك و بۆ ئەم مەبەستەش سبەینێ مەكتەبی سیاسی یەكێتی كۆدەبێتەوە.\nئەمین بابە شێخ وتەبێژی یەكێتیی نیشتمانیی كوردستان لەبارەی كۆبوونەوەی ئەمڕۆی نێوان وەفدڵا باڵای یەكێتیی لەگەڵ وەفدی پارتی لەسلێمانی و پێكهێنانی حكومەتی نوێی عیراق بەكوردسات نیوزی رایگەیاند: كۆبوونەوەو دەستپێشخەرییەكی باش بوو، وەك یەكێتی بەرنامەی خۆمان هەیە وەك هەر لایەنێكی سیاسی كە چاوەڕێی ئەنجامی هەڵبژاردنەكان دەكەین، لەكۆبوونەوەكەشدا لەبارەی یەكڕیزییەوە هاوڕابووین كە بە بەیەك بەرنامەو یەكڕیزیەوە بچینە بەغدا، بەتایبەت لەم قۆناغەدا بەكڕیزی كورد پێویستیەكی گرنگەو دەبێت باشتر لەجارانی رابردوو لەبەغدا نوێنەرایەتی گەلەكەی خۆمان بكەین.\nوتیشی: یەكێتی لەگەڵ ئەوەیە لایەنە كوردستانیەكان بە بەرنامەیەكی یەكگرتوو بچێتە بەغدا، چونكە لەوێ ئەگەر یەكڕیزبین زۆر شتمان پێدەكرێت و دەتوانین شت بگۆڕین.\nوتەبێژی یەكێتی دەشڵێت: وەك یەكێتی ئەو گفتوگۆیانەی لەسەر ئاستی سەركردایەتی و مەكتەبی سیاسی كردومانە تەنها مامەڵە لەسەر ئاستی كورسی لایەنەكان ناكەین، بەڵكو بۆچونی ئەو لایەنە كوردیانەش وەردەگرین كە كورسیان نیە، تا ئەوانیش بەشداربن، ئێستا ئەندامێكی مەكتەبی سیاسی و دوو سەركردایەتی یەكێتی لەبەغدان بۆ ئاگاداربون لەوەی لەبەغدا روودەدات و بۆچونی لایەنەكان.\nباسی لەوەشكرد: لەدوای 2003ەوە دەركەوتوە كە عیراقێكی بێ كورد بۆشاییەكی گەورە دروست دەكات و هیچ لایەن و پێكهاتەیەكی سەرەكی عیراقیش جورئەتی ئەوە ناكات بەبێ كورد هەنگاو بنێت، بۆیە ئێستا بەوردی چاودێری رووداو پێشهاتەكان دەكەین لەبارەی ئەوەی لەبەغداوە چۆن دەڕوانێتە قەوارەی هەرێم و ئەو مەترسیانەی لەبارەی قەوارەی هەرێمەوە دەكرێت، هەروەها دەستور بەتایبەت كە باسی گۆڕانكاری دەكرێت، وەك یەكێتیش پێمانوانیە تاكە وەڵام بۆ ئەوە یەكڕیزو یەك بەرنامەی كوردە لەبەغدا.\nئەمین بابەش شێخ راشیگەیاند: وەك یەكێتی بەمنزیكانە لایەنەكانی تریش دەبینین و پێكەوە دەبێت باسی چارەنوسی قەوارەی هەرێم و عیراق و چارەنوسی گەلەمان بكەین، بۆیە دەبێت متمانە لەنێوان لایەنە سیاسیەكاندا دروست بێت، بۆ ئەوەش چاوەڕێی ئەنجامی كۆتایی هەڵبژاردنەكان دەكەین.\nوتەبێژی یەكێتی دەشڵێت: سبەینێ كۆبوونەوەی مەكتەبی سیاسی یەكێتی دەكرێت و چاوەڕێین لەوێ بڕیار بدەین و بەرنامەی بۆ كۆبوونەوە لەگەڵ لایەنەكانی هەرێم دابنێین، هەرچەندە سەردانی بزوتنەوەی گۆڕان كراوە، بەڵام ئەوەندەی زانیاریم هەبێت وەك یەكێتی بەتەلەفون لەگەڵ لایەنە سیاسییەكانی تری هەرێم بۆ هەمان بەمەبەست و خۆشكردنی زەمینەیەكی لەبار گفتوگۆكراوە.\nرونیشیكردەوە: بڕیارمانداوە پەلە نەكەین بۆ رێككەوتن لەگەڵ لایەنەكان و چاودێری دۆخی بەغدا دەكەین، چونكە دۆخێكی نوێ هاتوەتە پێش لەبەغدا، ناكرێت لەئێستاوە بوترێت ئەو لایەنە یان هاوپەیمانێتیە لە كوردەوە دوورە، یەكێتی پێیباشە لەسەر ئاستی هەرێم لێرە پێكەوە بڕیار بدەین كە كام لایەن بۆ كورد باشەو لەگەڵ ئەوەدانین بەسەرپێی رێككەوتن لەگەڵ لایەنە عیراقییەكان بكرێت بۆ پێكهێنانی حكومەتی نوێ، پێمانباشە باسی بابەتە سەرەكییانە بكرێت،\nئەوەی لەبەغدا هەیە زیاتر شەڕە كورسی و شەڕ پۆستە.\nوتەبێژی یەكێتی ئەوەشی وت: وەك یەكێتی هەموو هەوڵێك دەدەین كە لەكاتی پێكهێنانی حكومەتی نوێ باسی چەند بابەتێك بكرێت، وەك جێبەجێكردنی ماددەی 140 و چارەسەركردنی كێشەكانی نێوان هەرێم و بەغدا، بۆ ئەوەش چ لایەنێكی عیراقی ئەوە جێبەجێ دەكات تا هاوپەیمانی لەگەڵ بكرێت هەروەها یاسای نەوت و غازە كێشەی پێشمەرگە.\nوتیشی: ناكرێت بەبێ مەرج لەگەڵ لایەنێك یان هاوپەیمانیەكی عیراقی حكومەت پێكبهێنین، ناكرێت لەسەر پۆستی وەزیرێك چەند مانگێگ حكومەتێك پەكبخەین، دەبێت بیر لەژیانی خەڵك بكرێتەوە، بۆیە دەبێتە كاری لەپێشینە بۆ خۆشگوزەرانی خەڵكی كوردستان بێت، هەروەها ئاسایشی هەرێمی كوردستان، جگە لەوەش ئێمە بەشێكین لەعیراق و دەبێت پێكەوە ئاسایش و سەقامگیری بپارێزین و تەواوكەری یەكتربین.\nلەبارەی ئەوەشی چ لایەنێكی عیراقی بۆ پێكهێنانی حكومەتی نوێ پەیوەندی بەیەكێتییەوە كردوە، وتی: تائێستا هیچ لایەنێكی عیراقی بەڕەسمی بۆ پێكهێنانی حكومەت هیچ شتێكی لەگەڵ یەكێتی باس نەكردوە، بەڵام ئامادەن لەئێستاوە دانوستان دەستپێبكەن، بەڵام وەك یەكێتی لەگەڵ ئەوەین لەهەرێم لایەنە كوردستانیەكان بە بەرنامەیەكی یەكگرتوو خۆمان بۆ بەغدا ئامادەبكەین، ئەوكاتە دەتوانین ئەو دەرگایە بكەینەوە تا بزانین لایەنەكان چۆن دێنە پێش و ئێمەش چۆن دەچینە پێش.


سه‌لاحه‌دین ده‌میرتاش: ئامانجی توركیه له پێكهێنانی ناوچه‌ی ئه‌من له سووریه به‌گژداچوونه‌وه‌ی کورده – کوردستان و کورد\nسه‌لاحه‌دین ده‌میرتاش: ئامانجی توركیه له پێكهێنانی ناوچه‌ی ئه‌من له سووریه به‌گژداچوونه‌وه‌ی کورده\nسه‌لاحه‌دین ده‌میرتاش، سه‌رۆكی حیزبی دێمۆكراتیكی گه‌ل له توركیه ده‌ڵێ ئه‌م “ناوچه‌ی ئه‌منه‌ی” كه توركیه‌و ئامریكا به نیازن له باكووری سورویه پێكی بێنن، هه‌وڵی ئانكارا بۆ ڕێگری له دروستبوونی کیانێکی  سه‌ربه‌خۆ له لایه‌ن هێزه كورده‌کانه.\nده‌میرتاش، سه‌رۆكی (HDP) ڕۆژی چوارشه‌ممه به تۆڕی میدیای بی بی سی ڕاگه‌یاند كه عه‌مه‌لیاتی توركیه به‌دژی هێزه‌کانی داعش له‌م به‌ری سنووری تورکیه، ته‌نیا بیانوویه‌كه بۆ لێدانی هێزه‌كانی حیزبی كرێكارانی كوردستان، پ.ك.ك.\nسه‌رۆكی  HDP هه‌م توركیه‌و هه‌م “پ.ك.ك”ی هان داوه ده‌ست به پرۆسه‌ی ئاشتی بكه‌نه‌وه.\nسه‌لاحه‌دین ده‌میرتاش هه‌روه‌ها به ڕخنه له سازانی ئه‌مریکاو تورکیه ده‌ڵێ مه‌به‌ستی توركیه له‌م ناوچه ئه‌منه لێدانی داعش نییه. به‌ڵكوو ئه‌وه ده‌رده‌خا که توركیه به شێوه‌یه‌كی جیددی له بابه‌ت هه‌وڵی كورده‌كان بۆ پێكهێنانی ده‌وڵه‌تێكی خودموختار له سووریه نیگه‌رانه.\nناوبراو له درێژه‌ی قسه‌كانیدا ده‌ڵێ به‌م پێیه مه‌به‌ست له پێكهێنانی ناوچه‌ی ئه‌من هێزه كوردییه‌كانن نه داعش، ئه‌گه‌رچی ب توركیه بۆ پێكهێنانی ئه‌م ناوچه ئه‌منه له ڕاستیدا ده‌بێ هاوكاریی هێزه كوردییه‌كان بكا.


سێ تێبینی کورت لەسەر هاوپەیمانی یەکێتی – گۆڕان – لڤین پرێس\nلڤین: عەدنان عوسمان\nسەرنجی یەکەم: لە ١٧/ ٥ /٢٠١٥ بە ئامادەبونی کاک نەوشیروان و بەشی زۆری دەسەڵاتدارانی یەکیتی و گۆڕان، رێکەوتنێکی “زۆر ستراتیجی” لە نێوان هەردولا ئیمزاکرا. لەو رێکەوتنەدا سەرجەم پرسە گشتی و سیاسیە گرنگەکان هاودەنگی لەسەر تۆمارکرابو، وەکرابو بە ماڵ بەسەر سەرکردایەتی هەردوولاوە. لە مادەی ١٥ی ئەو رێکەوتنە ٢٥ مادەییەدا، ولە بڕگەی دوو دا هاتوە” ئەم رێککەوتنە رێگا بە هەردوولا دەدات، بەلیستێکی هاوبەش بەشداری لە هەلبژاردنە گشتیەکانی ئەنجومەنی نوێنەرانی عێراق و پەرلەمانی کوردستان و ئەنجومەنی پارێزگاکاندا بکەن”. بۆیە لێرەدا وادەرئەکەوێت کەئەم رێککەوتنە نوێیە بەشێکە لە جێبەجێکردنی رێککەوتنە کۆنەکەی هەردوولا. بەڵام من وای نابینم، چونکە هەم ئەو رێککەوتنە پیشتر لەلایەن جڤاتەوە لە ٢٠/١٢/٢٠١٧ تەجمید کراوەو هێشتا جڤاتیش بڕیاری کاراکردنەوەی نەداوە، هەمیش هیچ یەکێک لە مادەکانی پێشوتر یا دواتری ئەو رێککەوتنە کاری لەسەرنەکراوەو هەنگاوی بۆ نەنراوە.\nسەرنجی سێیەم: بۆ خۆم دژ بە رێککەوتنی ئەو دوو حزبە نیم، گەر لەسەر بنەمای رێککەوتنە ٢٥ خاڵیەکە بوایە، بەوەش گرنگی راستەقینەو کاریگەری بەسەر پرۆسەی سیاسی و هاوسەنگی هێزەوە ئەبو لە کوردستاندا. بەڵام ئێستا لەسەر بنەمای سواڵی کورسی و خێرو سەدەقەو پەلەقاژەی مانەوەیە، نەک دیدگایەکی هاوبەشی رۆشن لەسەر پرسە چارەنوسسازەکان. گۆڕان دەبوایە لەگەڵ ناوخۆی خۆی و بەرەی گۆڕانخوازان و دواتر بازنەی فراوانی ریفۆرمخوازیدا هاوپەیمانێتی بکردایە، لەبری کورسی خەمی بەرنامەیەکی گەورەی گۆڕینی هاوسەنگی بوایە بەقازانجی دیدگایەکی نوێ بۆ پەیوەندیەکانی هەرێم و بەغدا (ئەو دیدگایەی کە نەوشیروان مستەفا هەر لە ٢٠١٠ ەوە کاری بۆ ئەکرد و بناغەی بۆ دائەنا، دور لەهاشوهوشی نەتەوەچێتی موزەیەف). بەڵام رابەرانی ئێستای گۆڕان کە خاڵین لەهەر ‘دنیابینیەکی نەوشیروانانە’ نەیانتوانی لە دەرەوەی بازنەی تەقلیدی هاوپەیمانی ، هەنگاوێک بەو ئاراستەیە بنێن. وەیا ئەوەندە متمانەیان بە خۆیان مابێت سەربەخۆیانە برۆنە نێو ئەو تاقیکردنەوەیەوە، وەیا ئازایانە بڕیاری بایکۆت بدەن گەر بزانرێت ساختەکاری رێکخراوی تیا ئەکرێت وەک جاران.


یاسین مەحمود، پەیامێكی هاوخەمی ئاڕاستەی فاروقی مەلا موستەفا كرد – تۆڕی میدیایی خەڵک\nیاسین مەحمود، پەیامێكی هاوخەمی ئاڕاستەی فاروقی مەلا موستەفا كرد\n2019/10/04 - 4:30 PM\nوتەبێژی یەكێتی وەبەرهێنەرانی كوردستان، هاوخەمی خۆی بۆ فاروقی مەلا موستەفا ڕادەگەیەنێت.\nیاسین مەحمود ڕەشید وتەبێژی یەكێتی وەبەرهێنەرانی كوردستان لە پەیامێكدا كە بە بۆنەی كۆچی دوایی پڕۆفیسۆر دكتۆر عیزەدین موستەفا ڕەسوڵ-ەوە بڵاویكردوەتەوە پرسە و سەرەخۆشی خۆی ئاڕاستەی خانەوادەی ناوبراو دەكات و ئاماژە بۆ ئەوە دەكات، لە دەستدانی ئەم كەڵە پیاوانەی نیشتمان، خەسارەتی گەروەن و جێگەیان پڕبوونەوەی نییە.\nبرای ئازیزم جەنابی كاك فاروقی مەلا مستەفا خانەوادەی بەڕێزی پڕۆفیسۆر، دكتۆر عیزەدینی براتان.\nبە گەڕانەوەی، جەنابی دكتۆر عیزەدین كەسایەتی دیار و ڕۆشنبیر و نیشتمانپەروەری گەورەی گەلەكەمان بۆ بارەگای یەزدان خەمبار و دڵتەنگین.\nلە دەستدانی ئەم كەڵە پیاوانەی نیشتمان، خەسارەتی گەروەن و جێگەیان پڕبوونەوەی نییە.\nجەنابی پڕۆفیسۆر دكتۆر عیزەدین، ڕاگر و كۆڵەكەی پتەوی كایە نیشتمانی و ڕۆشنبیرییەكانی ئەم وڵاتە بوو، ڕەنج و ماندووبوونەكانی مەڵۆی سەدان ساڵی دیكەیان لە ماریفەت و زانیاری بۆ جێهێشتووین و هەمووان لە پای هەوڵ و ماندووبوونەكانی خۆمان بە قەرزار دەزانین و بە دەیان هاوخەمی و دڵنەوایی ئەجری هەوڵ و ماندووبوونەكانی نادەینەوە كە پێشكەشی ئێمە و نەوەكانی دوای ئێمەو ئەم نیشتمانەی كردووە.\nدووبارە بە ناوی خۆم و هاوڕێیانم لە یەكێتی وەبەرهێنەرانی كوردستان، شان دەخەینە بەر باری ئەو لەدەستدانە گەورەیە و هاوخەم و دڵنەواتانین و دوعاخوازی ئەوەین، جەنابی دكتۆر، جێگەی بەهەشتی بەرین بێت.\nوتەبێژی یەكێتی وەبەرهێنەرانی كوردستان\nئاسایشی هەولێر ڕاگەیەنراوێكی بڵاوكردەوە\nخۆپيشاندان لە بەغدا و چەند شارێكی تری عیراق دەستیپێكردەوە


ئاکادێمی موسیقای ئاوای کوردی سەردەشت نەورۆزانەی خۆی پێشکەش کرد\nبه پێی هه‌واڵی هه‌واڵنێری هاژه له شاری سه‌رده‌شت، ڕۆژی 9ی خاکه‌لێوه‌ی 1395ی هه‌تاوی لە هۆڵی سینەمای شاری سەردەشت ئاکادێمی موسیقای ئاوای کوردی سەردەشت پاش هەوڵ دانێکی بێ پسانەوە توانی بە بۆنەی ٨٠ مانگ کار وچالاکی خۆی و بە بۆنەی دوایی هێنان بە کارەکانی کۆنسێرتێکی موسیقا و گۆرانی و شێعری کرد بە نەورۆزانەی ئەوساڵ.\nلەو مەراسیمە‌دا ڕیز گیرا لە ١٠ کەسایەتی هونەری و ئەدەبی و ورەزشی و کۆمەڵایەتی شار، هەروەها ڕێز گیرا لە مامۆستایان و قوتابیان و هاوکارانی فێرگە.\n١/ لە سەرەتای ئاهەنگەکەدا شۆرش ئەبوبەکری وەک بەرپرسی فێرگە و بەڕێوەبەری بەرنامەکە بەخێرهاتنی میوانەکانی کرد و کورتە باسێکی لەسەر مێژووی موسیقای سەردەشت و ڕاپۆرتێک لە کار و چالاکییەکانی فێرگە و هەروەها باس لە کێشە و گرفتەکانی هونەر کرد\n٢/ پاشان لە دەستپێکی به‌رنامه‌که داوا کرا ٣٠ چرکە بۆ یادی شەهیدانی هەلەبجە و سەردەشت بەشداربوان لەسەر پێ بوەستن\n٣/ ئاهەنگی هەڵەبجەی شەهید و خوایە وەتەن ئاواکەی لە لایەن گروپی موسیقای ئاوای کورد پێشکەش کران\n٤/ دواتر ماموستایان عەبدولخاڵەق نەقیب و رەسوڵ خزری ناسراو بە قەلەندەر شیعریان پێشکەش کرد\n٥/ جەندین پارچە موسیقای سۆلۆ و دونەوازی و سێ نەوزی لە لایەن قوتابیان و هونەرمەندان پێشکەش کرا\n٦/ لە درێژەی به‌رنامه‌که‌دا مامۆستا خله‌ده‌رزی به هاوکاری شۆرش ئەبوبەکری حەیرانێکی پێشکەش کرد و دواتر لە لایەن بەپرسی فێرگە کورتە باسێک لە سەر هونەر و چالاکی و تواناکانی ماموستا خدر قادری باس کرا و بۆ جارێکیتر داوا لە شۆرای شار کرا له ساڵی نوێساز کردنی پەکەری مام خدر قادری تەسویب بکرێت و بەشدار بوان بە چەپڵە پێشوازیان کرد\n٧/ دواتر هونەرمەندانی لاو مەحەمەد حوسێن خودایی کەیوان سەنایی وعادل رەشیدی بە هاوکاری هونەرمەند هیوا گولابی گۆرانی خۆیان پێشکەش کرد\n٨/پاشان مام ئەحمەدە مەندە بە شمشاڵ و خەڵە عەلی حەیرانبێژ بە شمشال و مەقام کۆڕەکەیان ڕازاندەوە\n٩/ هونەرمەندان ئازاد رەحیمی ئەقدەم و بێستون ئازەری و ئاهەنگی تایبەتیان ەب انوی شەیدای پێشکەش کرد\n١٠/شایان زەرزا و شۆرش ئەبوبەکری دوو قٶلی ئاهنەگی جان مەریەکمیان پێشکەش کرد\n١١/ئاهەنگی کۆتایی بەرنامەکە سرودی ئەمڕۆژی ساڵی تازەیە نەورۆزە هاتەوە بە بەشداری هەموو ژەنیارەکان و گۆرانی بێژەکان و بە پێشوازی گەرمی خەڵک پێشکەش کرا و لە کۆتاییدا تەندیسی تایبەت پێشکەش کرا بە هونەرمەندە پێشکسوتەکان/ ماموستا خدر قادری حەیرانبێژ / عەبدول خالەق نەقیب شاعیر / ئیسماعیل مەسروی خۆشنوس/ عەزیزی بەریاجی خۆشنوس / ڕەحیم سەباغی وێنە گر /ڕەوسل خزری شاعیر..مام ئەحمەدە مەندە شمشاڵ ژەن ....هەروەها رێز گیرا لا ڕامان زاهیری وێنە گر و ئاوات رەشیدی وەرزشوان و پاشان خەڵاتی بەرنامە بە سەر هەموو بوشدار بوون ماموستایان و قوتابیانی فێرگە دا دابەش کرا و ڕێز گیرا لە هاوکارانی فێرگە و ئەو بەرنامە.....جێی ئاماژه‌یه که ئەو بەرنامەیە به هاوکاری فەرمانداری شار و موعاونتی فەرمانداری / بەشی فەرهەنگی فەمانداری و شۆڕای شار و کۆمەڵێک دۆست و هونەرمەند و بنەماڵەی قوتابیەکان و هاوشاریانی ئازیز بەڕێوە چوو...


ئاگرەك مەزن ب دەخل ودانان ل گوندەوارێ قامشلۆ وسەرێ كانیێ كەت | ARK News\nئاگرەك مەزن ب دەخل ودانان ل گوندەوارێ قامشلۆ وسەرێ كانیێ كەت\nارك نیوز .. رۆژانە سی تا چار دەڤەر ل رۆژئاڤایی كوردستانێ ئاگر ب زەڤیێن چاندنیێ یێن چۆتكارێن كورد دكە كو د ئەنجاما وان ئاگران دە ب هەزاران دۆنم زەڤی تێنە شەوتاندن بێ كو تا نها كریزا وێ شەواتێ وەرە كۆنترۆلكرن .\nژێدەرێن خوەجەهی ژناڤا رۆژئاڤایێ كوردستانێ تایبەت ژ ئاركی رە راگهاندن كو دۆه دانێ سیەهێ دەمژمێر یازدێ سبەهێ ل هەر یەك ل گوندێ التنوریە و شۆرك و ناڤكر لگوندەوارێ قامشلۆ ئاگرەك مەزن ب زەڤیێن چاندنیێ كەت و رووبەرك بەرفرەه ژ زەڤیێان شەوتین.\nهەر لگۆری هەمان ژێدەران دانە خویاكرن كو د ئەنجاما شەواتا دەخودانێن جۆتكارێن كورد دە لگوندەوارێ قامشلۆ بێهتری دوو هەزار دۆنم زەڤی هاتنە شەتاندن تەڤی هەولا وەلاتیان ژ ڤەمراندنا وی ئاگری لێ نكاریبوون وی ئاگری كۆنترۆل بكن .\nهەمان ژێدەران ژ ئاركێ رە دانە زانین كو ل گوندەوارێ هیمۆ ژی ئاگر ب دەل ودانان كەت د ئەنجامێ وێ شەواتێ دە رووبەرەك بەرفرە ژ دەخلان هاتن شەوتاندن .\nل باژارێ سەرێ كانیی ژی لگۆری كو ژێدەرێن خوەجەهی ژ ئاركێ رە راگهاندن كو دۆه رۆژا یەكشەمێ ئاگر ب سێ گوندان كەت ئەوژی گوندێ عین الحسان و و عالیا و تل حمێ بوو كو د ئەنجاما وی ئاگرێ دە زێدەتری دووسەد و دەه دۆنم زەڤیێن گەنم و جەه هاتن شەتاندن .\nهەر لگۆری ژێدەرێن دەزگەها چاندنیی ل باژارێ سەرێ كانیێ ئەشكەرە كریە كو ژ نیڤێ مەها گوولانێ تا نها د ئەنجاما شەوتاندنا دەخل ودانێن جۆتكارێن كورد دە ل باژاری سەرێ كانیێ و گوندەوارێ وێ بێهتری هەزار و سیسەد هكتار زەڤیێن گەنم و جەه هاتنە شەوتاندن و گۆتن كو ژبەر وی شەواتێ زەرەرەك مەزن گهشتە خەلكێ دەڤەرێ .\nدۆه ژی ل دەڤەرا تل كۆچەرژی ئاگرەك مەزن ب زەڤیین جۆتكارێن كورد كەت و دەما كو هەژمارەك ژوەلاتیان دخوەستن ئاگرێ ب زەڤیێن وان كەتنە ڤەمرینە نەه وەلاتی شەوتین و جانێ خوە ژدەست دان لگەل برینداربوونا حڤدە وەلاتیێن دن كو پرانیا وان برینێن وان گرانن.\nژ دەسپێكا وەرزێ چنینێ كریزا شەواتێ لسەرانسەری رۆژئاڤایی كوردستانێ دەست پێكر و تا نها ئەو كریز بەردەوامە كو رۆژانە سێ تا چار دەڤەر ئاگر روو ددە بێ كو تا نها شەواتا دەخلودانێن جۆتكارێن رۆژئاڤایێ كوردستانێ وەرە كۆنترۆل كرن كو د ئەنجاما وێ شەواتێ دە تا نها ب هەزاران دۆنم زەڤی هاتنە شەوتاندن نە تەنێ وەها لێ بەلێ شەوات جانێ خەلكێ ژی ب خوەرە دبە .\nتەقینەك ل گرێ سپی روودا


هەڵمەتى لابردن و نەهێشتنى زیادەڕۆییەکان لەم شارە دەستى پێکرد\n12620 جار خوێندراوەتەوە\nپارێزگاری بەغدا رایگەیاند، ئەنجومەنی پارێزگاکە بڕیاری لابردنی زیادەڕۆییەکانی شارەکەی داوە و دەستی بەکارەکانی کردووە.\nئەمرۆ پێنجشەممە، محەمەد جابر عەتا، پارێزگاری بەغدا بە رۆژنامەی فەرمی سەباحی راگەیاند، پارێزگای بەغدا دەستی کردووە بە جێبەجێکردنی هەڵمەتی لابردن و نەهێشتنی زیادەڕۆییەکان و لە شارۆچکەی ئەبوغرێبەوە دەستی پێکردووە و چەندین بوار دەگرێتەوە.\nئەوەشی خستەڕوو، هەڵمەتەکە بەناوی "شەهید عەبیر خەفاجی"ە و مستەفا کازمی سەرۆک وەزیرانی عێراق بڕیاری لەسەر داوە و وەک هێشتنەوەی ناوی سەرۆکی شارەوانی کەربەلا ئەو ناوەی بۆ هەڵمەتەکە دیاری کردووە.\nلە درێژەی لێدوانەکەیدا محەمەد جابر عەتا پارێزگاری بەغدا ئاماژەی بەوەشدا، هەڵمەتەکەش بوارەکانی لابردنی زیادەرۆکانی سەر موڵکی گشتی و شەقامەکان و راماڵین دەگرێتەوە وپێنج شوێنی نیشتەجێبوونیش ئامادە دەکات.\nدەشڵێت، هەموو ئەو کەرەستانەی بیناسازین و لەسەر شەقامی سەرەکی خێرا دانراون لادەبرێن و هەموو ئەو شوێنکارانەی نایاسایین و مۆڵەتی کارکردنیان نییە لادەبرێن.\nئەمە لەکاتێکدایە، هەفتەی رابردوو لە شاری کەربەلا لەکاتی هەڵمەتی لابردنی زیادڕۆکان لە شاری کەربەلا عەبیر خەفاجی سەرۆکی شارەوانی ئەو شارە درایە بەر دەستڕێژی گولـلە و کوژرا. هاوکات، لیژنەی لابردنی زیادەڕۆکانی خانەقین و بەغداش رووبەروى دەستڕێژی گولـلە بوونەوە.


با ئیسرائیل وەك خۆی بناسین\nلە ماوەی رابردوو ئێمە خاوەنی دەزگایەكی كلتوری بووین بەناوی(دەزگای دۆستایەتی كورد و جوو - ئیسرائیل كورد) لە ماوەی 3 ساڵی كاركردنمان توانیمان چەندین دەستكەوتی گەورە بەدەست بێنین بۆ لەیكتر نزیك كردنەوەی هەردوو میللەتی خاوەن مێژووی دێرین و هەردوو گەلی رەسەنی ناوچەكە(كورد و جوو) بەڵام بەهۆی ناجدی و پەبەند نەبوون و سەرەڕۆیی و قۆستنەوەی ئەو دەزگایە بۆ بەرژەوەندی كەسی سەرتاپای ئەو دەزگایە لەیەكتر هەڵوەشایەوە و تەنها پایەكانی ئەو دەزگایە مایەوە لەلای چەند كەسایەتیەكی كوردستانی و ئیسرائیلی كە خوازیار و ئامانجی ئەم دەزگایەیان لە كۆڵ نابوو..\nئێمە وەك ستاڤی تازەی ئەو دەزگایە پەیوەندیمان بە رابردووی ئەو دەزگایەوە نییە و ئەو بەڕێزانەش كە پێشوو كاریان لەو دەزگایە كردووە جێگەی رێزی ئێمەن و ئەوانەیش كە لەسەر خوانی ئەو دەزگایە نانی خۆیان پەیداكردووە و جارێكیتر بۆیان نیە بەناوی ئەو دەزگایەوە لێدوان بدەن و ئێمەش ئامادەنین باجی هەڵەی كەس بدەین چونكە بەڵگەی هەموو كار و شتێكمان لەبەر دەستە لە هەموو ئەوانەش بێ باكین كە هەڕەشەی وەستاندنی ئەم كارە پیرۆزەمان لێ دەكەن.\nئێمە دەزگایەكی نهێنی و سیخوڕی و ئاراستەكراویش نین و دژایەتی هیچ كەس و لایەن و وڵات و گەل و ئاینێك ناكەین تەنها دژی ئەوانەین كە دوژمنی كوردن و لەو پێناوەش درێغی ناكەین.\nبەڕێزان: ئێمە لە هەر چوار پارچەی كوردستانەوە هەمیشە بەو دەستەواژەیە گۆش كراوین كە میللەتی جوو و دەوڵەتی ئیسرائیل دوژمنی ئێمەیە، نە میللەتی جوو نە حكومەتی ئیسرائیلیش شەڕی كوردی كردوە و نە ئەوانیش لە گەلی زیلان و گەرمیان و هەڵەبجە و بارزان و بادینان و سینەمای عامودا و كۆبانی و قارنێی رۆژهەڵات كوردیان جینۆساید كردووە و هەوڵی سڕینەوەی رەچەڵەك و نەژادی كوردیان داوە، ئێمە بە عەقڵیەتی عارەبی و توركی و فارسی گۆشكراوین كە دەبێ جوو و ئیسرائیل دوژمنانمان بێ چونكە ئەو سێ میللەتە موسڵمانن و ئیسرائیلیەكانیش جوون، ئێمەی كورد كە رێژەیەكی زۆرمان موسڵمانین و شانازیش بەو ئاینە پیرۆزەوە دەكەین كە تیایدا بەناویەوە خاكی كەسمان داگیرنەكرد و سەری هیچ مرۆڤێكمان نەبڕی و سورەتە پیرۆزەكانمان نەكردە دروشمی سڕینەوەی میللەتان و بەناوی ئەو ئاینەوە زوڵممان لە كەس نەكرد، ئەوان عارەب و تورك و فارس بەناوی موسڵمانێتیەوە خاكی ئێمەیان داگیر كرد و جینۆساید و كیمیابارانیان كردین و هەرچی ئەزموونی قێزەوەنی نامرۆڤانە هەیە بەسەر میللەتی كوردیان تاقی كردەوە، ئێمە رەچەڵەكی ئاریایین و ئێرەش خاك و وڵاتی ئێمەیە و هەزاران ساڵە رەگ و ریشەمان تێیدا داكوتاوە بۆیە قڕ نەبووین و لەناو نەچووین و دەستبەرداری هیچێ لە مافە رەواكانمان نەبووین بە هەمان شێوەش جووەكان.\nئێمە و گەلی جوو لە یەك رەگ و ریشەی نەژادین، نە عارەب و نە تورك و نە فارس نابنە دۆست و برامان چونكە ئەوان خاكی ئێمەیان داگیر كردووە.\nئێمە وەك دەزگای دۆستایەتی كورد و جوو كار دەكەین لە پێناو راست كردنەوەی ئەو مێژووەی كە دوژمنانمان لە نێوان ئێمە و گەلی جوو دروستیان كردووە و شێواندویانە، ئێمە كار دەكەین لە پێناو لەیەكتر نزیك كردنەوەی كلتوری هەردوو گەلی زوڵم لێكراو، لە ئایندەدا تەواوی پڕۆگرام و ئامانج و و بنەماكانی كار و چالاكیەكانمان دەخەینە روو.\nبە رەخنە و پیشنیار و بۆچوونەكانی ئێوەی بەڕێزیش زیاتر كار و چالاكی و ناوەڕۆكی دەزگاكەمان دەوڵەمەند دەبێت بۆیە چاوەڕوانی بۆچوون و پێشنیار و رەخنەكانی ئێوەین.\nدەزگای دۆستایەتی كورد و جوو\nهەولێری پایتەخت/ باشووری كوردستان


حەیدەر عەلی، كاندیدی پارتی لە واست: كار بۆ بەجینۆسایدناساندنی تاوانەكانی دژ بە كوردانی فەیلی دەكەم\nچاوپێكەوتن 13/09/2021 - 22:59 دیاری ئەحمەد\nلە چاوپێكەوتنێكی (باسنیوز)دا، حەیدەر عەلی، ناسراو بە (ئەبوو تارا) كاندیدی ژمارە 165 كۆتای كوردە فەیلییەكانی لە پارێزگای واست كە لەسەر لیستی پارتی دیموكراتی كوردستان كاندید كراوە ڕایدەگەیەنێت، كوردانی فەیلی قوربانی زۆریان بەدەستی رژێمی بەعسداوە و دەشڵێت: "كار بۆ بەجینۆسایدناساندنی تاوانەكانی دژ بە كوردانی فەیلی دەكەم".\nلەدەستپێكدا، حەیدەر عەلی، گوتی: "من كاندیدی پارتی دیموكراتی كوردستانم لە پارێزگای واست، بۆ بەدەستهێنانی كورسی كۆتای فەیلییەكان كاندید كراوم، وەك دەزانرێت یەك كورسی كۆتا لەسەر ئاستی عێراق بۆ كوردانی فەیلی داندراوە كە ئەویش لە پارێزگای واستە و كوردانی فەیلی لە پارێزگای واست زۆرن و لە شوێنەكانی دیكەش كوردی فەیلی هەن و یەك كورسی كۆتا بۆ فەیلییەكان كەمە، ئەگەر واشە دەبوو لە هەموو عێراق دەنگ بۆ ئەو كورسییە بدرایە نەك تەنیا واست، هاوشێوەی كۆتای مەسیحییەكان".\nهاوكات لە بارەی دۆخی كوردانی فەیلییەوە؟ حەیدەر عەلی، گوتی: "ئێمە وەك فەیلی خۆمان بەكەمینە نازانین، چونكە ئێمەش هەر نەتەوەی كوردین، ئیتر دۆخەكە لە عێراق وای كردووە كە كوردی فەیلی لە واست یەك كورسی بۆ دابنرێت و ئەوەش كەمە بۆ ئێمە و دەبوو هاوشێوەی مەسیحییەكان كۆتایان بۆمان دابنایە، چونكە كوردانی فەیلی قوربانی زۆریان داوە و دەبوو كوردانی فەیلی لە پارێزگای واست دوو كورسیی كۆتا و لە بەغدا دوو كورسی و كورسییەكیش لە دیالە، وەك كۆتا دابنرایە و دۆخی كوردانی فەیلیش هاوشێوەی پێكهاتەكانی تر نالەبارە لە عێراق".\nسەبارەت بەوەی كوردانی فەیلی لە قوربانیداندا هەمیشە یەكەم بوونە و لەسەر دەستی حكوومەتە یەك لەدوای یەكەكانی عێراق بەتایبەت بەعس زۆر چەوسێندراونەتەوە و ئێستاش قەرەبوو نەكراونەتەوە، ئەو كاندیدەی پارتی، رایگەیاند: "لە خێزانەكەی خۆمان چەندین شەهیدمان لە پێناوی كوردایەتیدا داوە و كوردانی فەیلی بەگشتی خاوەنی سەدان شەهیدن، 500 هەزار خێزانی كوردانی فەیلی كاتی خۆی بەزۆرەملێ دەركراون و نێردراون بۆ ئێران و هەرچی ئەو كارەستانەی كە بەسەر كوردانی فەیلی هێندراوە بەهۆی كوردبونیانەوە بووە و چەندین سەركردەی كورد هەبوون كە كوردی فەیلی بوون یەكەم سكرتێری پارتی دیموكراتی كوردستان حەبیب محەمەد كەریم بووە كە كوردێكی فەیلی بوو، هەربۆیە رژێمی بەعس بەتایبەتی هەمیشە كوردانی فەیلی دەچاوساندەوە".\nلە كۆتاییدا لەبارەی ئەوەی ئەگەر ببێتە پەرلەمانتار چی بۆ كوردانی فەیلی دەكەیت و بەرنامەت چی دەبێت؟ حەیدەر عەلی، ئاماژەی بەوەدا: "كار دەكەم بۆ بەجینۆسایدناساندنی تاوانەكانی دژ بە كوردانی فەیلی و هەروەها هەڵوەشاندنەوەی بەشی بیانی لە بەغدا بۆ كوردانی فەیلی كە تاكوو ئێستاش كوردانی فەیلی بیانەوێت نفوس دەربكەن دەیانێرنە بەشی بیانی (ئەجانب) ئینجا بۆیان دەردەكەن و هەروەها 22 هەزار گەنجی كوردی فەیلیمان هەیە كە سەرنوگمن و چارەنوسیان تاكوو ئێستا دیار نییە و هەروەها مادەی 140ی دەستووری هەمیشەیی عێراق لە ناوچە كوردییە فیلییەكان جێبەجێ بكرێت و هەروەها ئاوارە فەیلییەكان بگەرێنەوە زێدی خۆیان و ناوچەكانیان ئاوەدان بكرێتەوە كە بەدەستی رژێمی بەعس وێران كراون".


رواڵەتەكانی توندوتیژی دەركەوتەوە 19 میدیاكار توندوتیژی و رێگریان بەرامبەر كراوە\nرواڵەتەكانی توندوتیژی دەركەوتەوە\n19 میدیاكار توندوتیژی و رێگریان بەرامبەر كراوە\nسلێمانی، 27ی ئیلولی 2016: سەنتەری میترۆ رواڵەتەكانی توندوتیژی بەرامبەر بە پەیامنێر و وێنەگرانی كەناڵەكانی راگەیاندن شەرمەزار دەكات و داواش لە هێزە ئەمنییەكان دەكات نەبنە بەشێك لە ململانێ سیاسی و رێز لەكاری رۆژنامەنوسان بگرێت.\nلە ناوەندی شاری سلێمانی و شارۆچگەكانی تری سە بە پرێزگای سلێمانی چەند چالاكییەی جەماوەری و مەدەنی گەورە بەڕێوەچوو، خۆپیشاندەران بە شێوازێكی ئاشتیخوازانەو شارستانینە داخوازییەكانی خۆیان خستە روو.\nزۆر كەم و بچوك بوون ئەو هەوڵانەی ویستیان رێڕەوی مەدنی و ئاشتیخوازانەی ئەو چالاكیانە بەرەو توندوتیژی بگۆڕن.\nئێمە لە سەنتەری میترۆ بەڕێوەچوونی چالاكییە جەماەرییەكانی ناوەندی شارو شارۆچكەكانی پارێزگای سلێمانی بە شێوەیەكی هیمنانەو مەدەنی و شارستانیانە، وەك ئەزمونێكی سەركەوتوی خەباتی مەدەنی تەماشا دەكەین.\nبەڵام بە داخەوە لە هەموو چالاكییەكی مەدەنی خەڵك، رۆژنامەنوسان و كەرەەسەكانی كاری میدیاكاران دەكرێنە ئامانج و هێزە ئەمنییەكان لە بری پاراستنی رۆژنامەنوسان، بەربەست دەخاتە بەردەم روماڵكردنی هەواڵی خۆپیشاندەران.\nبە پێی زانیاریەكانی سەنتەری میترۆ، لە شارەكانی هەولێرو سلێمانی و رانیە هێرش و رێگری و دەستگرتن بەسەر كامێرا و ئامێری پەخشی راستەوخۆی كەناڵەكانی رووداو، ئین ئارتی، رۆژنامەی ئاوێنە، كەناڵی سیپێدەو وار TV و كەی ئین ئین ، ڕێگا ، پەیام ، REGAرۆژ نیوزی گرتوە.\nسەنتەری میترۆ وێڕای ئیدانەكردنی پەلاماردانی هێزە ئەمنێكانی هەرێمی كوردستان بۆ سەر تیمی كەناڵەكانی راگەیاندن داواش لە دەزگاكانی جێبەجێكار سنوری ئەركەكانیان نەبەزێنن نەبنە بەشێك لە ململانێ سیاسی و لە چوارچێوەی ئەركەكانیان رێز لە یاسای كاری رۆژنامەنوسی بگرن.\nئەو كەیسانەی تا كاتژمێر 3:30ی ئێوارەی ئەمڕیۆ سێ شممە لە سەنتەری میترۆ تۆماركراوان :\n• لەكاتی ڕووماڵی ڕووداوەكانی ڕۆژ لە هەولێر هێرش كرایە سەر دوو تیمی ئێن ئاڕ تی هێرش قادر و محمد ئیدریس. كەناڵی NRT رایگەیاند پەیامنێرێكی ئێن ئاڕ تی بریندار كراوە و ددانی شكاوە، یەكێكی تریش لە پەیامنێرەكان دەستگیركرا و دواتر ئازادكرا.\nلە هێرشەكەدا كەلوپەلی رۆژنامەوانی ئەو دوو تیمەی ئێن ئاڕ تی بردراون. لەلایەكی ترەوە ئاسایشی كۆیە پەیامنێری ئێن ئاڕ تی لەو شارە دەستگیكردووە لەكاتێكدا سەرقاڵی ڕووماڵی خۆپیشاندانەكانی ئەو شارە بوو.هەروەها لە شاری سلێمانیشی رێگری لە تیمێكی تریان كراوە.\n• كەناڵی رووداو پەیوەندییان بە سەنتەری میترۆوە كرد رایانگەیاند لەلایەن هێزێكی ئەمنی لە رانیە هێرشكراوەتە سەر تیمی تۆڕی میدیایی رووداو، پەیامنێر و كامێرامانەیان دەستگیركران.\nرووداو لە پێگەی خۆی بڵاویان كردەوە كە پێش ئەوەی دەستگیر بكرێن،\nسەنگەر عەبدولرەحمان، پەیامنێری رووداو پێی ووتون لەلایەن هێزێكی ئەمنییەوە جگە لە رێگریكردن لە رووماڵكردنی خۆپیشاندانەكان، هێرشكرایە سەر كامێرامانەكەمان و ئازاریان پێگەیاند كامێرایان لە ئەحمەد عومەر كامێرامانی رووداو سەند و دواتر لێیانداو ئازاریان پێگەیاند".\n• بنار هیدایەت پەیامنێری سایتی ئاوێنە بە میترۆی راگەیاند لە كاتی روماڵكردنی خۆپیشاندانەكەی شاری سلێمانی لە لایەن هێزەكانی ئاسایشی ناوخۆ هێرش كراوەتە سەر ووتی" كامێرا و باج و سەرجەم كەلوپەلەكانییان لێ سەندم".\n• ئاراس رەسول پەیامنێری كەناڵی پەیام سەر بە كۆمەڵی ئیسلامی كوردستان بە میترۆی ووت" رێگەیان لێگرتین پەخشی راستەوخۆ بكەین"\n• سەنتەری میترۆ لە شاری كەلار ئاگاداركراوە كە بە هۆی پۆستەكانی لە فیس بووك هەرەشە لە رۆژنامەنوس دلشاد ئەنور دەكرێت. هەرەشەكان لەچەند سەرچاوەیەكەوە پشت راستكراونەتەوە.\n• لەمیا رەسول پەیامنێری وار TV بە میترۆ راگەیاند لەكاتی هەوڵدان بۆ وەرگرتنی لێدوان لە پەرلەمنتارێكی كوردستان، تەشهیری پێكراو . لەمیا بە میترۆی وت" لەبری قسەكردن بۆ من بە خۆپیشاندەرانی وت ئەم كەناڵ قوتی ئێوە دەخوات"\n• بڕوا عەلی پەیامنێری كەناڵی سپێدە بە میترۆی راگەیاند بەرپرسێكی ئەمنی دیار كامێراكەیان لێ سەندوە و پەلامار دراوە وتی"\nبەڕێوەبەرێك پەلاماری دام و كامێراكەی لێ سەندنم و شكاندی"\n• لە شاری رانیە رێگری لە تیمی كەناڵی رێگا هێمن عەلی و ئەكرم رەسول كرا و لە لایەن بەرێوەبەرێتی پۆلیسی ئەو شارە بۆ ماوەیەك دەستگیراوە بەسەر كامێراكەیان.\n• پەیامنێری رۆژ نیوز لە شاری رانیە بە میترۆی ووت" كامێراكەیان لێسەندین پاش دوو كاتژمێر رادەستیان كردینەوە"\n• لە شاری رانیە رێگری لە تیمی كەناڵی كەی ئین ئین سامان عومەر، ئاكام صدیق كراوە . سامان بە میترۆی وت" بەرپرسێكی ئەمنی داوای كامێركەی لێكردین پاشا دوو كاتژمێر كامێراكەیان بۆ گەراندینەوە"


لە کۆبوونەوەی ئەنجومەنی وەزیران تاوتوێی دابەشكردنی نەوت کراوە\nوتەبێژی فەرمی حكومەتی هەرێمی كوردستان ڕایگەیاند، نیەتمان ئەوەیە لەگەڵ حكومەتی عیراقی ڕێكبكەوین و بۆ ئەوەش بڕیار درا شاندێكی هەرێم سەردانی بەغدا بكات، تاوتوێی دابەشكردنی نەوتیش كراوە.\nلەدوای كۆبوونەوەی ئەنجوومەنی وەزیرانی هەرێم، جوتیار عادل، وتەبێژی حكومەتی هەرێمی كوردستان، لە كۆنفرانسێكی ڕۆژنامەوانیدا ڕایگەیاند" كە نیەتمان ئەوەیە لەگەڵ ححكومەتی عیراق ڕێكبكەوین و بۆ ئەوەش بڕیار درا شاندێكی هەرێم سەردانی بەغدا بكات".\nوتەبێژەکەی حکومەت ئاشکرای کرد" كە لە كۆبوونەوەی ئەنجوومەنی وەزیران تاوتوێی دابەشكردنی نەوتی سپی بەسەر هاووڵاتیاندا كراوە و بڕیارە ( ٢٥٩ ) ملیۆن لیتر نەوت دابەش بكرێت".\nلە بەشێکی تری لێدوانەکەیدا سەبارەت بە بڕی قەرزەکانی حکومەتی هەرێم ئاشكرای كرد" حكومەتی عیراق ( ٨٠ ملیار ) دۆلار قەرزداری هەرێمی كوردستانە".\nهەروەها سەبارەت بە بودجەی ساڵی ( ٢٠٢٠ ) وتی" دەبێت دیاری كردنی بودجەی هەرێم لە عیراقدا لەچوارچێوەی ژمارەی دانیشتوواندا بێت و بەپێی ڕێژەی دانیشتووانی هەرێم بێت".\nلە کۆتایدا جەختیشی كردەوە" كە بۆ بابەتی سەرژمێری لیژنە پێكهێنراوە و داوای جێبەجێ كردنی مادەی ( ١٤٠ ) مان كردووە".\nدوای ئەوەی لڤین پرێس لە زاری خۆپیشاندەرانەوە وتەیەکی قایمقامی سەیدسادق لە لڤین پرێس بڵاوکرایەوە، دیاری رەفیق، قایمقامی سەیدسادق بە لڤین پرێسی راگەیاند ئەو وتەیەی لە زاری من بڵاوتان کردووەتەوە رەست نیەو بەکارهێنانی ئەو قسانە لە ئەدەبیاتی من دوورە و خۆپیشاندان مافێکی رەوای هاوڵاتیانە.\nمیدیای نزیک لە بزوتنەوەی گۆڕان پرسی کشاندنەوەی بزوتنەوەکە لە حکومەتی هەرێم دەوروژێنێت و دەڵێت "رۆژی پێنجشەممەی داهاتوو جڤاتی نیشتمانی بزوتنەوەی گۆڕان كۆدەبێتەوەو گێمی یەكەمی یاریەكەی لەگەڵ پارتی بە پێدانی كارتێكی زەرد كۆتایی پێدێنێت".\nئەمڕۆ ئێوارە لە شارى هەولێر لەلایەن دوو چەکدارەوە تەقە لە کارمەندێکى هاتوچۆ کرا و بە وتەى پۆلیس یەکێک لە چەکدارەکان کوڕى بەرپرسێکى وەزارەتى پێشمەرگە بووە.


رێگاي ئێوه خۆڕھه ڵاتي ناوين » کاردانەوەی پەکەکە بۆ لێدوانەکەی ئەسەد\nبەشار ئەسەد، سەرۆکی سووریا لە هەڤپەیڤینێکدا لەگەڵ کەناڵی رووسیا 24 “کێشەی کورد”ی لە وڵاتەکەی بە “خەیاڵ و درۆ” ناوبرد و لەبارەی هێرشەکانی تورکیا لە ئیدلب گوتی: ئەوانەی بەیاننامەی تووند دژی تورکیا دەردەکەن با چەکدارمان بۆ بنێرن و پێکەوە شەڕی تورکیا بکەین.\nدوابه‌دوای لێدوانه‌كانی به‌شار ئه‌سه‌د، سه‌رۆككۆماری سووریا له‌باره‌ی دۆزی كورد، سه‌رۆكی دەستەی جێبه‌جێكاری ئه‌نجوومه‌نی سووریای دیموكرات – مەسەدە (باڵی سوری پەکەکە)وه‌ڵامی به‌شار ئه‌سه‌د ده‌داته‌وه و ده‌ڵێ “نكۆڵیكردن له مێژووی كورد هاندانه بۆ به‌هێزكردنی داگیركاریی توركیا”.\nئەم سەرکردەی باڵی سوری پەکەکە وتی: ئه‌و لێدوانانەی سه‌رۆكی سووریا هاوكاتبوون له‌گه‌ڵ كۆبوونه‌وه‌ی هه‌ردوو سه‌رۆكانی رووسیا و توركیا، هه‌روه‌ها لێدوانەکە له‌و كاته‌دا هات كه ئاماده‌كاری ده‌كرێت بۆ گفتوگۆی نێوان حكومه‌تی سووریا و پەکەکە و به‌ڕێوه‌به‌رایه‌تی خۆسه‌ر به نێوه‌ندگیریی رووسیا. به‌دڵنیاییه‌وه، ئه‌گه‌ر مەبەست له‌م لێدوانانه نكۆڵیكردن بێت له مێژووی گه‌لی كورد بۆ رازیكردنی لایه‌نی توركی، من پێی ده‌ڵێم ئه‌م جۆره لێدوانانه خزمه‌ت به یه‌كپارچه‌یی خاكی سووریا ناكەن، هه‌روه‌ها خزمه‌تی دیالۆگی نێوخۆیی سووریاش ناكات. به پێچه‌وانه‌وه هاندان ده‌بێت بۆ داگیركاریی توركی.\nئیلهام لەدرێژەدا دەڵێت: كورد له هۆزه‌كانی هورییه‌كان و میتانییه‌كانە. ئه‌وان كۆنترین گه‌لن له خاكی مێژوویی خۆیان له عه‌فرین، كۆبانێ و حه‌سه‌كه نیشته‌جێبوون، به‌رله‌وه‌ی سنووره سیاسییه‌كانی ده‌وڵه‌تی سووریا دابنرێن. ئه‌و جۆره لێدوانانه ناچاریان ده‌كەن به هه‌ڵدانەوەی لاپه‌ڕه‌كانی مێژوو كه هه‌رگیز له هزری مرۆڤه‌كان ناسڕێته‌وه و دەڵێ “سه‌رۆكێك به‌م جۆره لێدوانه دوژمنكارانه ناتوانێت خۆی له راستییه مێژووییه‌كان بشارێته‌وه. كه‌ی ناسنامه‌ی عه‌ره‌ببوون شوێنی ناسنامه‌ی سووری گرته‌وه و شوناسی عه‌ره‌بی سووری چ خزمه‌تێكی به فره‌ڕه‌نگی سووری گه‌یاندووه جگه له په‌رته‌وازه‌یی، له‌تله‌تبوون، ماڵوێرانی و كاره‌ساتباری له ژێرخانی كۆمه‌ڵگه‌ی سووری؟\nسەبارەت بە یەکگرتوویی سووریا ئەم سەرکردەی پەکەکە وتی: له‌م دۆخ و قۆناخه هه‌ستیاره و بۆ پاراستنی یه‌كگرتوویی سووریا و ده‌ستگرتن به كۆمه‌ڵگه‌كه‌یه‌وه، ئێمه‌ی سووری ئه‌ركی سه‌رشانمانه جه‌خت له‌سه‌ر زمانی كۆ و هاوبه‌ش و پێكه‌وه‌ژیان بکەینەوە له‌ڕێگه‌ی فره‌ناسنامه‌ییمان له ده‌وڵه‌تی سووریادا.\nدەوڵەتی ناوەندی سوریا هەر لەرۆژی سەرتای شەڕ و قەیرانەکانی نێوخۆی سوریا ئەمەی دووبارە کردۆتەوە کە سوریا یەکە و کەس بۆی نییە دابەشی بکات و رێگا بەهیچ هێزێکی مووچەخۆری بیانی نادەین خاکەکەمان دابەش بکات ئەمەش ئاماژەیە بۆ هێزەکانی پەکەکە لەسوریا. هەروەها چەندین جاریش دووپاتی کردۆتەوە کە قەد ئامادە نییە لەگەڵ ئێدارەی خۆسەری باکووری سوریا کە پەکەکەیە دانوستاندنی بکات و دەبێت دەستبەجێ چۆڵی بکەن و خۆیان رادەست بکەنەوە.\nبرچسب ها : ئیلهام ئەحمەد , بەشار ئەسەد , پەکەکە , پەیەدە , کورد , مەسەدە


هەنگاو به هەنگاو بەرەو بەئێران کردنی عێراق\nزایینی: ٠٦-١٢-٢٠١٦ - هەتاوی: ١٣٩٥/٠٩/١٦ - ١٠:٤٧ تاران قه‌باره‌ی فۆنت:\nکاتێک دوو ساڵ لەوەبەر و تا بەر لە دروستبوونی داعش، بەڕێز مستەفا هیجری سکرتێری گشتیی حیزبی دێموکراتی کوردستانی ئێران لە چەند وتارێکدا ڕۆشنای تەواوی خستە سەر پلان و بەرنامەکانی کۆماری ئیسلامی لە عێراق بۆ دروستکردنی ڕێژیمێکی هاوشێوەی کۆماری ئیسلامیی ئێران، بڕوامان نەدەکرد تا ئەو ڕاده‌یه پێشبینییەکان وه‌ڕاست بگه‌ڕێن. وێڕای ئاشکرا بوونی دەستێوەردانەکانی ئێران له‌و وڵاته، بەڵام بەو شێوە سیستماتیکە کارکردن بۆ ئەوەی پڕۆژەی بەئێران کردنی عێراق بە تەواوی سەربگرێت، وێڕای ئەوەی جێگەی پرسیاره، هاوكات زەنگێکی زۆر مەترسیداره بۆ هەموو جیهان و دوایین هەنگاوی ئەو سیستماتیک کار کردنە، پەسند کردنی یاسای بەفەرمی ناسینی حەشدی شەعبیی شیعە بوو لە پەرڵەمانی عێراق. ئەوەش بۆ ئەوە دەگەڕێتەوە کە به جێگای ئەوەی عێراقی دوای دیکتاتۆری بەرەو عێراقێکی دێموکراتیکی فیدراڵی بڕوات، بەرەو ڕێژیمێکی دیکتاتۆریی ئایینی لە ژیر کۆنتڕۆڵی دیکتاتۆرێکی دیكه که بۆ هەموو جیهان و ناوچەكه كێشه‌خوڵقێنه، دەڕوات.\nئه‌م ڕه‌وته چه‌نده شكستهێنانه بۆ سیاسه‌توانانی عێراق و ڕۆژئاوا له‌هه‌مبه‌ر دامه‌زراندنی سیستمێكی دێموكراتیك له‌م وڵاته‌دا، هاوكات عێراقیش به‌ره‌و دۆخێكی ناله‌باری نێوخۆیی ده‌بات و بێگومان كاریگه‌رییه‌كانیشی له‌سه‌ر باشووری كوردستان ڕه‌نگدانه‌وه‌ی ده‌بێ.\nلە هەموو وڵاتە دێموکراتیکەکان سوپایه‌ك بۆ پاراستنی وڵات و هاونیشتمانان هەیە، ئەو سوپایه بوودجە لە دەوڵەتی ناوەندی وەردەگرێت و لە هەمانکاتدا دەکەوێتە ژێر کۆنتڕۆڵی دەوڵەتی هەڵبژێردراو لە لایەن خەڵکەوە. هەر هێزێکی دیكه و بەتایبەتی لە وڵاتێکی وەکوو عێراقدا کە پێکهاتەی نه‌ته‌وه‌یی و ئایینیی جیاوازی هەیە، ئەگەر هێزێکی دەرەوەی ئەو سوپایه هەبێت، ئەوە هێزێکی تەیار کراوی دەستی تاقمێکە بۆ بەکارهێنانی و بۆ جێبەجێ کردنی ئامانجه‌كانی.\nدوای پەسەند کردنی یاسای حەشدی شەعبی لە پاڕلمان، وردبوونەوە لە پێکهاتەی حەشد و چۆنیەتیی دروستبوونی، بە جوانی ڕوون دەبێتەوە کە ئەو هێزە بە مەبەستی دابینکردنی خواستی تاقمێک دروست کراوە، پەرەی پێدراوە و ئێستاش به یاسایی کراوە و دواتریش کار دەکات بۆ جێبەجێ کردنی بەرنامە و پلانەکانی ئەو تاقمە کە سەرچاوەکەی لە ئێرانە. بەو شێوەیە سوپای پاسدارانێکی دیكه بە هەمان هێز، وزە و تواناوە وەک حیزبوڵڵایەکی دیكه دەکەوێتە ژێردەستی ئێران بۆ ئەوەی ناوچە بە گوێرەی خواستی خۆی کە دوورە لە هەموو به‌ها مرۆییه‌كان و بەتایبەتی دێموکراسی، دیزاین بکات.\nلێرەدایە کە مەترسیی ئەو یاسایە بە تەواوی دەردەکەوێ و نیشان دەدات ناوچە بەرەو ئاڵۆزییەکی چۆن دەڕوات کە تێیدا ئارامی و ژیانی مرۆڤەکان بە تەواوی نامێنێ و به جێگای خەڵک تاقمێکی دیاریکراو بە ئامانجی خۆیان بۆ ده‌سه‌ڵاتداری و بەتاڵان بردنی سامانی ئه‌و نیشتمانه دەگەن.\nئەو یاسایە و بە دەیان یاسای دیكه‌ی پاڕلمانی عێراق بۆ هەموو دێموکراتخواز و ئازادیخوازێک کە کوردیش دەگرێتەوە، پەیامێکی ئاشکرای پێیە، ئەویش پەیامی کۆتایی هاتنی هەوڵی کۆمارێکی فیدڕاڵە و بەرەو دیکتاتۆرییەکی هاوشێوەی ئێران دەڕوات کە هەر لە ئێستاوە بەشێک لە یاساکانی وەکوو قەدەغە کردنی مەشروب و دروستکردنی سوپای پاسدارانی تێدا بە یاسایی کراون.\nهەربۆیەش وەکوو کورد دەبێت ئەو زەنگە مەترسییە زیاتر لە هەموو پێکهاتەیەکی دیكه هەست پێ‌بکات. چوونکە هەر لە سەرەتای دروستبوونی ئەو هێزە و بوونیان لە ناوچەکانی وەک کەرکوک و ناوچەکانی دیكه‌ی نزیک لە خاکی کوردستان، بێ واتا نییە و پێده‌چێ بۆ ڕۆژێکی دیاریکراو لەو ناوچانە دانراون.\nلە بواری نێوخۆیی عیراقیشدا، ئەو هێزە، هێزیکی نزیک لە نووری مالکی سەرۆک وەزیرانی پێشووی عێراقە و هەربۆیەش لەو هێزە وەک ئامرازیک بۆ دوبارە بەدەسەڵات گەیشتنی خۆی کەڵك وەردەگرێت. لە کاتی گەیشتن بە دەسەڵاتی ئەویشدا، دەسکەوت و ئەزموونی کوردستان زۆر دەکەوێتە مەترسی و هەر بۆیەش ئەو هەوڵە و بەیاسایی کردنە، لە چەند ڕەهەندەوە دژایەتی داهاتووی کورد دەکات.\nهەروەها هەموو دونیا دەبی بزانێ، ئەگەر ئەو ڕەوتانە بەو شێوەیە بەردەوام بێت، ئەوا بەرەو ئیمپراتورییەکی نوێ لە جیهان دەڕۆین کە خۆی لە ئێران و ئەو وڵاتانەی لەژێر کۆنتڕۆڵی ئێراندان، وەکوو عێراق و لوبنان و سووریە و یەمەن دەگرێتەوە و بەرەبەرە بۆ پەرەپێدانی ئەو ئیمپراتووریەش تێدەکۆشێ، کە تێیدا کۆمەڵێک مەڵای شیعە ده‌سه‌ڵاتیان به‌ده‌ست بێ.


له لیبیا و یه‌مه‌ن ته‌قه له خۆپـیشـانده‌ران ده‌کرێت\nخۆپـیشـانده‌رێـکی یه‌مه‌نی دژه حکومه‌ت له سه‌نعای پایته‌خت ده‌سـتی خۆی نیشـانی میدیاکان ده‌کات که چۆن برینداریان کردووه، شه‌ممه 19 ی دووی 2011\nهێزه‌کانی ئاسایشی له لیبیا و یه‌مه‌ن به‌رده‌وامن له ته‌قه‌کردن له خۆپتیشـانده‌رانی دژی حکومه‌ت.\nگه‌واهده‌ران و ڕاپـۆرته‌کانی میدیا له لیبیا ده‌ڵێن ڕۆژی شه‌ممه هێزه‌کانی ئاسایش ته‌قه‌یان کردووه و به لانی که‌م 15 خۆپـیشـانده‌ریان کوشـتووه له شـاری بنغازی له که‌تێـکدا کۆمه‌ڵێـک خه‌ڵـک بۆ پـرسه‌ی چالاکوانه کوژراوه‌کان کۆبووبوونه‌وه.\nهه‌ندێـک له دانیشـتوان ده‌ڵێن سیره‌گر ته‌قه‌یان له خۆپـیشـانده‌ران کردووه دوای ئه‌وه‌ی ته‌عزێباره‌کان هه‌وڵیان دابوو بچنه ناو باڵه‌خانه‌یه‌کی له‌شـکر، وه ئه‌و ته‌قه‌کردنه‌یان به کۆمه‌ڵ کوژی له‌قه‌ڵه‌م داوه.\nڕۆژی شه‌ممه کاربه‌ده‌سـتانی لیبیا خزمه‌تگوزاری ئنته‌رنێتیان له وڵاته‌که بچڕاند.\nله یه‌مه‌نیش کاربه‌ده‌سـتان ده‌ڵێن پـۆلیس ته‌قه‌ی له چالاکوانانی ئۆپـۆزسیۆن کردووه ئه‌وانه‌ی ڕێـپـێوانیان به‌ڕێوه‌ده‌برد له زانکۆی سه‌نعاوه به‌ره‌و ناوه‌ندی شـار و یه‌کێـک له خۆپـیشـانده‌رانیان کوشـتووه.\nهه‌روه‌ها لایه‌نگرانی سه‌رۆکی یه‌مه‌ن عه‌لی عه‌بدوڵڵا سـاڵح به چه‌قۆ و دار هێرشیان کردۆته سه‌ر خۆپـیشـانده‌ران و ئه‌وانیش له ڕێـگه‌ی هاویشتنی به‌رده‌وه وه‌ڵامیان داونه‌ته‌وه. وا بۆ 10 ڕۆژه ڕووبه‌ڕووبوونه‌وه‌ی له‌م شێوه‌یه له سه‌نعا ڕوویانداوه.


سەردار حەمەڕەش: نهێنی تەکنیکی نەخشی ئەشکەوتەکان و دەوری مێینە\nنزیکەی بیست هەزار ساڵ لە مەوبەر مرۆڤی ساپیان چەندەها نەخشی نایاب و سەرسوڕهێنەریان ئەنجام داوە لە سەر دیواری ئەشکەوتەکان، زۆر لەو نەخشانە نەخشی ئاژەلانن. نەخشی ئاژەڵان بە هەڵەوگێراوەیی، یان یەک بە سەر یەکەوە؛ ئاژەڵێک بە سەر ئەوی تردا لە باری جیاوازدا، هەندێکیان درێژ یان گەورەتر کراون، لە سەر تەختی دیوارێکی ناڕێک و زبر، لە کاتێکدا دەزانین رەسم کردن لە سەر تەختێکی وەها نا لەبار هاسان نیە، بە تایبەتی هەندێک نەخشی ئاژەڵ لە بەرزاییدا کراون، بەلام ئەوان بە شیوەیەکی ئێجگار نایاب ئەو شکڵانەیان کردووە....\nهەڵۆ بەرزنجی: بەرکوڵێ لە مێژووی شۆڕشی فەرەنسا1789…" بەشی ٣ ـ ٣"\n„ ئێمە بە 3 ڕۆژ زەمین و ئاسمانی سەدەھایەکمان بڕی". قۆناغی تیرۆر...دوای سەرکەوتنی شۆڕش دەرگا بە ڕووی ململانێ سیاسییەکاندا کرایەوە بەتایبەتی لیبەڕاڵ و کۆنپارێزەکان دا... فەرەنسا رووبەرووی ھەڕەشەی ناوەکی و دەرەکی بووە، شۆڕش دەبوو گورجوگۆڵانە بکەوێتە ئامادەکارییەوە...لەم کاتەدا یانەی یاقوبی بە سەرۆکایەتی...\nهیوا ناسیح: خوێندنه‌وه‌یه‌ک بۆ کتێبی (مه‌یاده، کیژه‌که‌ی عێراق)\nیان سه‌ربورده‌ی ژنه زیندانییه‌کانی ناو ده‌زگای ئه‌منی به‌غداکتێبی (مه‌یاده کچه‌که‌ی عێراق، ژنێک ئه‌شکه‌نجه‌ی زیندانه‌که‌ی ده‌گێڕێته‌وه). ئه‌م کتێبه که نزیکه‌ی ٤٠٠ لاپه‌ڕه‌ی قه‌باره مامناوه‌نده، به زمانی ئینگلیزی ساڵی ٢٠٠٣ دوای روخانی رژێم له نیویۆک چاپ و بڵاو ده‌بێته‌وه. بریتییه له گێڕانه‌وه‌ی...\nسۆزان سەعید: با سەری خۆ کز کەین و خەریکی باخەکەمان بین !\nلەدوا گەراندا بەدوای دونیایەکی باش و کامەران ڤۆڵتێر روناکبیری شۆرشی فەرەنسی لەسەدەی ١٨دا وەک فاڵگەرەوەیەک هاتبێتە بەرچاوی کە دوای چەند سەدەیەک و ئەمرۆ لە دونیاکەماندا چی دەگوزەرێت. وەک ئەوەی بزانێت ئەمرۆی ژیان و گوزەرانی خەڵکی بە چ سەردەمێک و نەهامەتییەکدا تێدەپەرێت. باس لەوە دەکات کە چۆن مرۆڤ بەدوای...\nدلێر محەمەد نوری: پەیامێك لە فۆرمی (جڕت)دا\nچەند مانگێک بەر لە ئێستا، لە نیسکەشووشەی کامێرای یەکێ لەو پەیجە ئەلکترۆنیانەوە، چاوپێکەوتنی پیاوێکی خەڵکی هەڵەبجەی شەهیدی بە تەمەنم بەرچاوکەوت. دادەی پەیامنێر پرسیاری هیوای مامە حاجی کرد، بەوەی گوزەرانی خەڵک لە سایەی ئەم دەسەڵاتە چاک ئەبێت یاخود نا؟ مامەی ئەختیاریش وتی: نایبڕی، ئەگەر نایبڕی با...\nکرمانج تاڵاوی: رووی بابت رەش بێ بۆ قسەت\nمەغرور بارزانی کوڕی مەسعود دەڵێ، لە کوێی دونیادا بینراوە خوێندن بە خۆڕایی بێت!؟ وادیارە ئەوگوێرەکەیە تەنیا ئاسمانی سەرسەری خۆی دەبینێ کە ئەویش سەری ڕەشە.ئەو خوێندکارانەی کە چەند رۆژی رابوردوو بۆ مانگانەی دەرماڵەیەکی زۆر کەم کەوتنە بەرشەق وفیشەکی بەکرێگیراوەکانی سەر بەدەسەڵات زۆربەیان لە چین...\nپەیامنێری کوردستانپۆست: كوردستانپۆست نوێترین زانیاری له‌سه‌ر نیهاد بارزانی بلاو ده‌كاته‌وه\nبه پێی سه‌رچاوه‌یه‌ك له بنه‌ماله‌ی ئه‌نوه‌ر به‌گی بێتواته ئاشكرای كردووه، كه مه‌سعود بارزانی بروسكه‌ی بۆ گشت ئۆرگان و ناوه‌نده‌كانی پارتی كردووه، به مه‌كته‌بی كۆمه‌لایه‌تی گشتییه‌وه، كه له‌مه‌و دوا به‌هیچ شیوه‌یه‌ك ریگه ناردێرت (نیهاد بارزانی) برام سه‌ردانی مه‌كته‌بی كۆمه‌لایه‌تی گشتی...\nپەیامنێری کوردستانپۆست: فه‌رمانده‌یه‌كی سه‌ربازی سوكایه‌تی به فازیل میرانی ده‌كات\nلیوا روكن حه‌ماده ئه‌و فه‌رمانده سه‌ربازیه‌ی وه‌ڵامی ته‌له‌فونه‌كانی فازیل میرانی نه‌داوته‌وه و، رایگه‌یاندووه من حساب ته‌نها بۆ فه‌ریق روكن عیسا عوزیر ده‌كه‌م.سه‌ره‌تا سه‌رچاوه‌یه‌ك له مه‌ریوان قه‌ره‌نی په‌رله‌مانتاری پارتی ئاشكرای كردووه، كه لیوا روكن حه‌ماده فه‌رمانده‌ی فه‌رمانده‌یی پاسه‌وانی...\nپەیامنێری کوردستانپۆست: ده‌ستگیركردنی ئه‌فسه‌رێكی ئاسایشی پارتی\nسه‌ری مه‌نهۆڵی گه‌نده‌ڵی و بانده‌كانی پاراستن و ئاسایشی پارتی هه‌ڵده‌داته‌وهزۆرجار باسی دیاده‌ی گه‌نده‌ڵی و به‌رتیل و قاچاخچێتی له‌ناو زۆربه‌ی سێكته‌ره‌كانی حكومه‌ت و ده‌زگاكانی تری ناوخۆو ئاسایشی گرتۆته‌وه، به‌جۆرێك بۆته هۆكاری سه‌رانه‌و خاوه وه‌رگرتن و رفاندن و چاوسووركردنه‌وه‌و هه‌ره‌شه‌ی...\nپەیامنێری کوردستانپۆست: سەبارەت بە كوشتنی لیوا مه‌حمود بێسه‌ری\nلیوا مه‌حمود بێسه‌ری فه‌رمانده‌ی لیوای سكرتاریه‌تی جه‌لال تاله‌بانی، كه پار ساڵ له سیناریۆیه‌كی گوماناوییدا كوژرا و، چه‌ند رۆژی رابردوو یادی ساڵانه‌ی كرایه‌وه، سه‌رچاوه‌یه‌ك له ئاوات عومه‌ر كه به پاسه‌وانه تایبه‌ته‌كه‌ی جه‌لال تاله‌بانی ناسراوه‌و ماڵییان له گه‌ره‌كی ئازادی شاری سلێمالنییه، له...


فه‌توایه‌ك له باره‌ی پزیشك و ده‌رمانخانه‌كانه‌وه ده‌ركرا – wazho.net\nفه‌توایه‌ك له باره‌ی پزیشك و ده‌رمانخانه‌كانه‌وه ده‌ركرا\nلەپێناو پاراستنی نەخۆش لەڕوانگەی ئایینی ئیسلامەوە، ئەنجومەنی باڵای فەتوا، فەتوایەکی لەبارەی ده‌رمانی ساخته و بازرگانیكردن به كه‌رتی ته‌ندروستی له‌سه‌ر حیسابی هاوڵاتییان بڵاوکردەوە و رایگه‌یاند، رێککەوتنی پزیشک و دەرمانخانە تایبەتەکان لەسەر حیسابی نەخۆش، حەرامە.\nئه‌نجومه‌نی باڵای فه‌توا ئەمڕۆ چوارشەممە، 19ی ئابی2020 به‌ناونیشانی: (له‌خشته‌بردنی نه‌خۆش له‌لایه‌ن هه‌ندێك له پزیشك و نۆرینگه و نه‌خۆشخانه‌ی تایبه‌ت و تاقیگه و ده‌رمانخانه‌كانه‌وه) فه‌توایەکەی دا.\nله فه‌توا‌كه‌دا هه‌موو جۆره‌كانی: “ئیستیغلالكردن” له كاری پزیشكی بۆ له‌خشته‌بردن، بردنی سامانی نه‌خۆش به ناهه‌ق بە حه‌رام کراوە”.\nله به‌شێكی دیکەی فەتواکەدا لەبارەی پشکنین و نووسینی دەرمان به پێچه‌وانه‌ی یاسا و رێنماییه ته‌ندروستییه‌كان باس لەوە کراوە، ئەوەش “حه‌رامه و ده‌چێته چوارچێوه‌ی هه‌وڵی زیانگه‌یاندن، كه هه‌ندێك جار ده‌بێته هۆكاری كوشتنی به ناهه‌ق راسته‌وخۆ یان سه‌ركێشان بۆ كوشتن”. ئەنجومەنی باڵای فەتوا هه‌روه‌ها باسی له‌وه كردووه: “هه‌ر ده‌رمانێك بەئه‌ندازه‌ی زیاد له پێویست له ره‌چه‌ته‌ی پزیشكیدا بنووسرێت: تاوانه و كارێكی حه‌رامه، هه‌ر كه‌سێك خۆی بكاته پزیشك و له راستیدا پزیشك نه‌بێت یان مۆڵه‌تی ئه‌و كاره‌ی نه‌بێت، ئه‌وا ده‌بێته (چامن) له هه‌ر كارێكی خراپ كه رووبه‌ڕووی نه‌خۆشه‌كه ببێته‌وه”.\nهه‌ر ده‌رمانێك له ده‌رمانخانه‌كان بە نەخۆش بدرێت، به‌بێ رێنمایی راسته‌وخۆ یان ناڕاسته‌وخۆی پزیشك یان یاریده‌ده‌ری پزیشكی رێگه‌پێدراو بەپێی فەتواکە، له روانگه‌ی شه‌ریعه‌ته‌وه دروست نییه و حه‌رامه.\nلە کۆتایی فەتواکەدا ئەنجوومەنی باڵای فەتوا جەخت دەکاتەوە لەوەی “هه‌ر ده‌رمانێك به‌رواری به‌سه‌رچووبێت، یان له كوالێتیی كۆنترۆڵ ده‌رنه‌چووبێت، حه‌رامه بدرێته نه‌خۆش، یان مامه‌ڵه‌ی پێوه بكرێت، یان ده‌ربازی سنووره‌كان بكرێت و هه‌رجۆره رێكکه‌وتنێك له‌نێوان پزیشك و ده‌رمانخانه و تاقیگه‌كاندا له‌سه‌ر حیسابی نه‌خۆشه‌كان بكرێت، كارێكی حه‌رامه‌و خواردنی ماڵی موسڵمانانه به تاڵان”.\nنوری مالیكی: سەردانەكەی كازمی بۆ واشنتۆن بۆ هەڵوەشاندنەوەی حەشدی شەعبییە\nموزایەدە، نوسەر و رۆژنامەنوسی ئەم سەردەمەی كوشتووە !


چالاکوانان ده‌ڵێن هێزه‌کانی سوریا 18 خۆپـیشـانده‌ریان کوشـتووه\nچالاکوانانی مافی مرۆڤی سوریا ده‌ڵێن هێزه‌کانی ئاسایشی وڵات ئه‌مڕۆ به لای که‌م 18 که‌سیان کوشـتووه و زۆربه‌ی کوژراوان له شـاری حومسی نائارامی سوریا بوون، واته له‌و شوێنه‌ی کوشتنی موعه‌ممه‌ر قه‌زافی سه‌رۆکی پـێشـووی لیبی زیاتر هانی خۆپـیشـانده‌رانی سوری دژ به حکومه‌تی به‌شـار ئه‌لئه‌سه‌دی دا.\nبزوتنه‌وه‌ی ئۆپـۆزسیۆنی سـوریا که کوشتنه‌که‌ی دوێنێی موعه‌ممه‌ر قه‌زافی جۆش و خرۆشی پـێدان، ئه‌مڕۆ هه‌ڵمه‌تێـکی نوێی خۆپـیشـاندانیان له سه‌رانسه‌ری سوریادا ئه‌نجام دا بۆ ده‌ربڕینی پـشـتیوانی و هاوسـۆزیان له‌گه‌ڵ خه‌ڵـکانی لیبی و هه‌روه‌ها له دژی حکومه‌تی به‌شـار ئه‌لئه‌سه‌دی سه‌رۆکی وڵات.\nئه‌وه‌ی شـایانی گوتنه له ده‌مێـکی پـێشـوه‌ختی ئه‌م هه‌فته‌یه‌دا ئه‌نجومه‌نی کاتی حوکمڕانی لیبیا به فه‌رمی دانی به ئه‌نجومه‌نی نیشـتیمانی ئۆپـۆزسیۆنی سوریادا نا و به نوێنه‌ری شه‌رعی سوریای له قه‌ڵه‌م دا.\nچالاکوانانی سوریا هیواده‌خوازن ئه‌وانیش گۆڕانکاری له حکومڕانی وڵاته‌که‌یاندا بـبینن.\nسه‌باره‌ت به ئاماری مه‌رگی کوژراوانی سوریا، نه‌ته‌وه یه‌کگرتووه‌کان ده‌ڵێت له‌و ده‌مه‌وه‌ی حکومه‌تی به‌شـار ئه‌له‌ئه‌سه‌د له سه‌ره‌تای ئه‌مسـاڵه‌وه ده‌سـتی به هه‌ڵمه‌تی سه‌رکوتکردنی جودابیرانی ناو وڵات کردووه پـتر له 3 هه‌زار هاوڵاتی سوری گیانیان له‌ده‌ستـداوه، به‌ڵام کاربه‌ده‌سـتانی سوریا ئۆباڵی به‌شی زۆری شه‌ڕ و پـێـکدادان و کاری توندوتیژی نێو وڵاتیان خسـتۆته ئه‌سـتۆی کۆمه‌ڵه چه‌کدار و تێرۆرسته‌کانه‌وه.\nڕۆژی چوارشه‌ممه‌ی ڕابردوو وه‌ک ده‌ربڕینی پـشـتیوانی و هاوسۆزی بۆ سه‌رۆک به‌شـار ئه‌لئه‌سه‌د به ده‌یان هه‌زار له دۆست و لایه‌نگرانی به‌شـار ئه‌لئه‌سه‌د له شـاری حه‌ڵه‌ب گردبوونه‌وه و پـشـتیوانی و ئه‌مه‌کداری خۆیان بۆ ئه‌سه‌د ده‌ربڕی.


Layer = چین\n1. New ئه‌م فه‌رمانه چینێكی نوێت بۆ ده‌كاته‌وه، له هه‌مان كاتیشدا چه‌ند شێوه‌یه‌كی چینی له خۆ گرتووه.\n2. Duplicate Layer له‌ڕونووسینه‌وه‌ی چینی چالاك.\n3. Delete سڕینه‌وه‌ی چین.\n4. Layer Properties تایبه‌یمه‌ندیه‌كانی چین.\n5. Layer Style گۆڕینی تایبه‌تمه‌ندیه‌كانی نووسینه‌كانی نێو چینه‌كه و چه‌ندیان شتی دیكه‌ی له‌و بابه‌ته، بۆ نموونه، ده‌ستكاریكردنی ڕه‌نگه‌كان به پێی پله ... .\n6. New Fill Layer كردنه‌وه‌ی چینێكی نوێ، به‌ڵام ڕووه‌كه‌ی ڕه‌نگكراوه به‌ڕه‌نگێك، ڕه‌نگی پله‌یی یان هه‌ڵبژاردنی شێوه‌یه‌كی پێشتر دروستكراو، بۆ دروستكردنی ئه‌و شێوه‌ش له فه‌رمانی Define Pattern له لیسته‌ی Edit هه‌یه، ئه‌م چینه ناتوانرێ بجووڵێته‌وه پاش پێكهێنانی.\n7. New Adjustment Layer ئه‌م فه‌رمانه چینێكی نوێ پێكدێنێت و چه‌ند تایبه‌تمه‌ندیه‌كی دیكه‌ی تێدایه كه له فه‌رمانه ناوبراوه‌كاندا نه‌بووه، ئه‌م فه‌رمانه هه‌لی ئه‌وه‌ت بۆ ده‌ڕه‌خسێنێ كه به‌ته‌واوی و به‌ئاره‌زووی خۆت بواری ڕه‌نگ و ڕووناكی و چه‌ماندنه‌وه‌و چه‌ندین شتی دیكه جێبه‌جێ بكه‌ی.\n8. Change Layer Content ئاڵوگۆڕ هێنان به‌سه‌ر ئه‌و گۆڕانكاریانه‌ی كه له دوو هه‌نگاوی ڕابوردوودا جێبه‌جێت كردوون له سه‌ر چین.\n9. Layer Content Options خێراتر ده‌تباته سه‌ر ئه‌و ئاڵوگۆڕیانه‌ی كه به‌سه‌ر چینه‌كه‌دا هێناوته له ڕێگه‌ی هه‌نگاوه ناوبراوه‌كانی سه‌ره‌وه.\n10. Type بۆ ئه‌وه‌ی ئه‌م فه‌رمانه چالاك بێت، ده‌بێ نووسینێكت نووسیبێت له سه‌ر وێنه‌كه یان كه نێو چینه‌كه‌دا، ئیشی ئه‌م فه‌رمانه هه‌مووی له بواری گۆڕین و ده‌ستكاریكردنی شێوه‌ی نووسینه‌كانه.\n11. Rasterize ئه‌م فه‌رمانه ده‌توانی نووسینه‌كانت بۆ بنێته نێو چینێكی نوێوه بۆ ئاسانكردنی ئاڵوگۆڕ هێنان به‌سه‌ریاندا.\n12. New Layer Based Slice ...\n13. Add Layer Mask ئه‌م فه‌رمانه له‌سه‌ر چینێكی وێنه‌یی كاریگه‌ری ده‌بێت نه‌ك له سه‌ر چینێكی ڕه‌نگراو. به‌شێكی تایبه‌ت ده‌كاته‌وه كه ناوه‌ڕۆك و ده‌مامكی (Mask) چینی دیاریكراو له خۆ ده‌گرێت.\n14. Enable Layer Mask دانان و لابردنی گاریگه‌ریه‌كانی هه‌نگاوی پێشوو، بۆ ئه‌وه‌ی كه به‌ڕوونی ده‌ركه‌وێت جیاوازی چی بووه كه ڕوویداوه.\n15. Add Vector Mask ...\n16. Enable Vector Mask ...\n17. Group With Previous چینی چالاك و چینی پێشووی ده‌كات به یه‌ك گرووپ. Ctrl+G.\n18. Ungroup ناچالاك كردنی هه‌نگاوی ئه‌نجامدراوی پێشوو.\n19. Arrange ڕێككردنی چینه دروستكراوه‌كانی سه‌ر وێنه، ئه‌م فه‌رمانه ته‌نیا له كاتێكدا به‌كاردێت كه چه‌ند چینێك له سه‌ر وێنه دروستكرابێت.\n20. Align Linked ئه‌م فه‌رمانه چینه‌كان لێكتر نزیك ده‌كاته‌وه. !\n21. Distribute LInked زۆر جیاوازی نییه له گه‌ڵ ئه‌وه‌ی سه‌ره‌وه‌ی.\n22. Lock All Layer In Set ده‌توانی بۆ داخستن و یان ناچالاك كردن ئیشكردن له‌سه‌ر دوو چینی پێكه‌وه به‌ستراو، ئه‌م فه‌رمانه به‌كار ببه‌یت.\n23. Merge Down تێكه‌ڵاوكردنی دوو چین، چینی چالاك و چینی خواره‌وه‌ی.\n24. Merge Visible پێكه‌وه لكاندنی هه‌موو چینه‌كان، به چاوپۆشی كردن له‌وه‌ی كه ئێستا چالاكه‌و ئیشی له‌سه‌ر ده‌كرێت.\n25. Flatten Image ئه‌م فه‌رمانه هه‌موو چینه‌كانت بۆ ده‌كاته یه‌كێك، و هه‌موویان وه‌ی یه‌ك وێنه و وه‌ك یه‌ك په‌ڕگه لێكده‌لكێنێت، ئه‌م فه‌رمانه یاریده‌رێكی چاكه بۆ كه‌مكردنه‌وه‌ی قه‌باره‌ی وێنه، چونكه به‌شێوه‌یه‌كی گشتیی چینه‌كانی ده‌كات به یه‌كێك.\n26. Matting سوودی ئه‌م فه‌رمانه ئه‌وه‌یه كه ده‌توانین قه‌راغی وێنه‌كه یان چینه‌كه‌ی له‌گه‌ڵ ڕێككه‌ین.\nهیوادارم به سوود بووبێت.\n* ئه‌و خاڵانه‌ش كه هیچیان بۆ نه‌نووسراوه، پێویستیان به‌كاتی زیاتر هه‌یه بۆ وه‌رگێڕانیان بۆ زمانی كوردی، هیوادارم كه ئه‌وانیش له داهاتوویه‌كی نزیكدا چاره‌سه‌ر بكرێن.


تەختەکلیلی کوردی بۆ ویندۆزی 8 و 7 Unikurd web Font - Yeane.Org ماڵپەری یانی\nتەختەکلیلی کوردی بۆ ویندۆزی 8 و 7 و Vista\nتەختەلیلی کوردی بۆ ماک\nKurdish Keyboard Layout 1.2 ئەم گورزەیە هەردوو تەختەکلیلی ئارامی/ سۆرانی و لاتینی لە خۆوە گرتووە.\nقەبارە : ۔114.85 ک.ب.۔ داگیراوە : ۔5201۔داگرتن\nپرۆگرامی سه‌پۆرتی زمانی كوردی: ئه‌م پرۆگرامه پێكهاتووه له فۆنتی كوردی یونیكۆد Unikurd web و كیبۆردی سۆرانی/ بادینی.\nقەبارە : ۔608.53 ک.ب.۔ داگیراوە : ۔58559۔داگرتن\nKeyboardî Kurdî Latînî\nده‌توانيت ئه‌م كيبۆرده‌به‌كاربهێنيت بۆنوسينى كوردى به‌پيتى لاتينى و ده‌ست‌ده‌دات بۆ ویندۆزی (Windows 9x, NT, XP, 2000).\nقەبارە : ۔99.09 ک.ب.۔ داگیراوە : ۔41135۔داگرتن\nگورزەی فۆنتەكان: 40 فۆنت\nئه‌م گورزەیە، کە لە 40 فۆنت پێکهاتووە، هه‌موو فۆنته‌كانی به‌یه‌كه‌وه لە خۆوە گرتووە.\nقەبارە : ۔1.11 م.ب.۔ داگیراوە : ۔26447۔داگرتن\nپرۆگرامی سەپۆرتی زمانی كوردی بۆ ویندۆزی XP و 2000\nئه‌م پرۆگرامه پێكهاتووه له فۆنتی كوردی یونیكۆد Unikurd web و دوو كیبۆردی سۆرانی/ بادینی و كیبۆردی لاتینی و چه‌ند\nقەبارە : ۔795.29 ک.ب.۔ داگیراوە : ۔400422۔داگرتن\nیه‌كه‌م فۆنتی كوردییه كه به‌تایبه‌تی له‌سه‌ر بناغه‌ی Unicode بۆ زمانی كوردی درووستكرابێت. GNU General Public Licenseقەبارە : ۔44.51 ک.ب.۔ داگیراوە : ۔105164۔داگرتن


کوردیپێدیا - ايوب بارزاني\n👫 ايوب بارزاني | پۆل: کەسایەتییەکان | زمانی بابەت: 🇸🇦 عربي\n1. 👁 الحرکة التحررية الکوردية و صراع القوي الاقليمية والدولية 1958 - 1975\n2. 👁 الحرکة التحرریة الکوردیة وصراع القوی الاقلیمیة والدسلیة 1958-1975 الجزء الثاني\n3. 👁 المقاومة الکردية للاحتلال 1914-1958\n4. 👁 بارزان وحرکة الوعي القومي الکردي 1826 - 1914\n1. 👁 احمد؛ شيخ بارزان الخامس\n2. 👁 الاستبداد والفساد في کوردستان وتأثيره علی الشخصية الكوردية\n➕ ئەم بابەتە لەلایەن: (هاوڕێ باخەوان)ەوە لە: Jan 9 2014 4:39PM تۆمارکراوە\n✍ ئەم بابەتە بۆ دواجار لەلایەن: (بەناز جۆڵا)ەوە لە: Jan 9 2014 4:40PM باشترکراوە\n👁 ئەم بابەتە 11,859 جار بینراوە\n📷 فایلی وێنە 1.0.1 29 KB Jan 9 2014 4:39PM بەناز جۆڵا


گوندستانی ئەنسار - ویکیپیدیا، ئینسایکڵۆپیدیای ئازاد\nAnsar Rural District\nنەخشەی گوندستانی ئەنسار\nگوندستانی ئەنسار یان انصار لە دابەشکاریی کارگێڕیی ئێراندا، یەکێکە لە سێ گوندستانی ناوچەی ناوەندی شارستانی تیکاب لە شارستانی تیکاب، لە پارێزگای ئازەربایجانی ڕۆژاوا لە ڕۆژھەڵاتی کوردستان لە ئێران. ناوەندی ئەم گوندەوارە گوندی دورباشە.\nبە پێی سەرژمێریی گشتیی جەماوەر و خانووی ئێران لە ساڵی ٢٠٠٦دا، ژمارەی دانیشتووانی ئەم گوندستانە (٥٨٤٦) کەس و (٢٨١٠)نێر و (٣٠٣٦)مێ و (١١٥٥)خێزان پێکھاتووە. دانیشتوانی ئەم گوندەوارەیە زۆرینەی لە کورد و کەمینەی لە ئازەری پێکھاتووە.\nلەو (١٤) گوندەی ئەم گوندەوارە (٧) گوندی لە کورد و (٦) گوندی لە ئازەری و (١) گوندی تێکەڵ پێکھاتووە.\nبەکارھێنەرانی ویکیپیدیا، وتاری «دهستان انصار»، ویکیپیدیای فارسی (٢٦ی کانوونی دووەمی ٢٠١٧).\nوەرگیراو لە «https://ckb.wikipedia.org/w/index.php?title=گوندستانی_ئەنسار&oldid=906147»


بەهۆی هێرشه‌كانی تورکیاوه بەهای لیرە زیاتر دابەزی\n09/10/2019 2045 جار خوێندراوه‌ته‌وه\nلە دوای لێدوانی یاریدەدەری سەرۆکی تورکیا بەوەی لەکاتێکی نزیکدا هێزەکانی تورکیا سنووری سوریا دەبڕن و ئۆپەراسیۆنی رۆژهەڵاتی فورات دەستپێدەکەن، جارێکی تر بەهای لیرە زیاتر دابەزینی تۆمارکرد.\nفەخرەددین ئاڵتون، بەڕێوەبەری پەیوەندییەکان لە نووسینگەی سەرۆکی تورکیا لەڕێگای بەرەبەیانی ئەمرۆ رایگه‌یاند، هێزەکانی تورکیا لەکاتێکی نزیک و هەر ئەمرۆ سنووری سوریا تێدەپەڕێنن و ئۆپەرسیۆنی رۆژهەڵاتی فورات دەستپیدەکەن.\nدوای ئەم لێدوانە لیرە دابەزینی تۆمار کرد و یەک دۆلار بەرانبەر بە 5.8415 ئاڵوگۆڕی پێکرا، لەکاتێکدا دوێنی یەک دۆلار بەرانبەر بە 5.8350 لیرە بوو، بەوەش ئەم هەفتەیە بەهای لیرە لەماوەی مانگێکدا گەیشتە نزمترین ئاست.\nلەم هەفتەیەدا بەهۆی لێدوانەکانی رەجەب تەیب ئەردۆغانی سەرۆکی تورکیاوە و هەڕەشەی دۆناڵد ترامپ بەوەی ئەگەر ئەنقەرە لە ئۆپەراسیۆنەکەی سنوور ببەزێنێت ئەوە ئابووری ئەو وڵاتە وێران دەکەن ، بەهای دابەزینی بەخۆوە بینی.


Kirkuk 140: اعفاء مدير استخبارات كركوك .. وتقديم مرتكبي الحادث للقضاء --- له‌سه‌ر كار لابردنى به‌ڕێوبه‌رى ده‌زگاى هه‌واڵگرى كه‌ركوك و ئه‌نجامده‌رانى ڕوداوه‌كه ڕاده‌ستى دادگا ده‌كرێن\nاعفاء مدير استخبارات كركوك .. وتقديم مرتكبي الحادث للقضاء --- له‌سه‌ر كار لابردنى به‌ڕێوبه‌رى ده‌زگاى هه‌واڵگرى كه‌ركوك و ئه‌نجامده‌رانى ڕوداوه‌كه ڕاده‌ستى دادگا ده‌كرێن\nمحافظ كركوك ..خطواتنا ضرورية وتلافينا وقوع تداعيات خطيره\nالتقى الدكتور نجم الدين كريم محافظ كركوك بمكتبه الرسمي اليوم الاحد6/ايلول / 2015 وفدا من منظمات المجتمع المدني الذين يمثلون مكونات كركوك و تظاهروا اليوم امام مبنى المحافظة لمطالبة العدالة وادارة كركوك بمحاسبة المفرزه الامنية التابعة لمديريه استخبارت كركوك والتي قامت بقتل مواطنا واصابة اخر واعتقال ثالث يوم التاسع والعشرين من الشهر الماضي ..\nوجاءت الزياره دعما لاداره كركوك في تحقيق الامن والاستقرار ومواجهة اي ظاهره سلبية من شانها تعكير الامن والجهود التي تقوم بها ادارة كركوك في مواجهة التحديات ..\nوعرض محافظ كركوك الاجراءت التي اتخذتها ادارة كركوك .. ومنها تقديم المفرزه لمركز الشرطة واتخاذ اجراءات قضائية رادعة كما قررت اللجنة الامنية اعفاء مدير استخبارات كركوك من مهامه عقب الحادث المؤسف ..\nوفي حديث للدكتور نجم الدين كريم لعدد من وسائل الاعلام قال اننا نتوجه بالشكر لمنظمات المجتمع المدني لدعمهم المستمر لادارة كركوك وجهودهم بخدمة الكركوكيين ..\nوقال ان ما حدث يوم التاسع والعشرين من الشهر الماضي كان شجارا وانتهى لكن عنصرا بالاستخبارات استدعى مفرزه مدعيا انه تعرض للخطف واثناء التوجه للجهة الاخرى قامت المفرزه باطلاق النار فأدت لاستشهاد مدني واصابة اخر بجروح خطره واعتقل ثالث وتم تعذيبه لكي يجبروه للاعتراف انهم كانوا يرمون خطف عنصر الاستخبارات ولم تقم استخبارت كركوك باتخاذ اي موقف ولم يبلغ القضاء او يلقي القبض على المفرزه رغم وقوع جرم وحادث مشهود وبعد ثلاث ايام ارأتينا من اجل اسكات غضب الجماهير وعدم تفاقم الوضع قررنا اخذ المفرزه لمركز الشرطة والتحقيق معهم وفق القضاء لتاخذ العدالة مجراها وتحقيق القانون وتحمي مواطني كركوك وامنهم ولتاكيد حرصنا على الاجرءات القضائية واحقاق الحق ...\nواشار بالقول ان تعذيب المواطنيين من قبل عناصر الاجهزه الامنية امر نرفضه ..\nمشددا بالقول ان مدير الاستخبارت لم يتخذ اي خطوه لامتصاص غضب المواطنيين فتم عقد اجتماع طارىء للجنة الامنية وحضره ممثلوا الاجهزه الامنية وبمختلف تنوعهم القومي والطائفي وقرروا بالاجماع اعفاء مدير الاستخبارات ..مؤكدا ان هذه الخطوات ضرورية لغرض معاقبة المقصرين وتلافي وقوع تداعيات خطيره ..نافيا المحاولات التي اراد بعض المغرضين بالاستخبارات لألصاق التهم بحق من قتل او اصيب او اعتقل ..\nوثمن ممثلوا منظمات المجتمع المدني في كركوك سرعة الاجراءت التي اتخذتها ادارة كركوك ودعمهم للخطوات القضائية والاصلاحية وانصاف الابرياء لما فيه خيرا للكركوكين .\nله‌سه‌ر كار لابردنى به‌ڕێوبه‌رى ده‌زگاى هه‌واڵگرى كه‌ركوك و ئه‌نجامده‌رانى ڕوداوه‌كه ڕاده‌ستى دادگا ده‌كرێن\nئه‌مڕۆ يه‌كشه‌ممه 6-9-2015 دكتۆر (نه‌جمه‌دين كه‌ريم) پارێزگارى كه‌ركوك پێشوازى كرد له وه‌فدێكى ڕێكخراوه‌كانى كۆمه‌ڵگاى مه‌ده‌نى كه خۆپيشاندانێكيان ساز كرد بوو له‌به‌رده‌م بيناى پارێزگا و داواى دادگايي كردنى ئه‌ندامانى ئه‌و مه‌فره‌زه ئه‌منييه‌ى سه‌ر به ده‌زگاى هه‌واڵگرى كه‌ركوكيان كرد كه له 29 ى مانگى ڕابوردودا ده‌ست درێژييان كرده سه‌ر هاوڵاتييان و كه‌سێكيان و كوشت و هاوڵاتييه‌كى تريان بريندار كرد و هاولاتييه‌كى سێيه‌ميان ده‌ستگير كردبوو .\nئه‌م سه‌ردانه پشتيوانييه‌ك بوو بۆ ئيداره‌ى كه‌ركوك له سه‌قامگير كردنى ئه‌من و ئاسايش و بۆ ڕووبه‌رووبونه‌وه‌ى هه‌ر ديارده‌يه‌كى نه‌رێنى كه كاريگه‌رى له‌سه‌ر ڕه‌وشى ئه‌منى يان ئه‌و هه‌وڵانه‌ى ئيداره‌ى كه‌ركوك هه‌بێت كه ده‌يدات له پێناو فه‌راهه‌م كردنى ئه‌من و ئاسايشى شاره‌كه .\nله ديداره‌كه‌دا پارێزگارى كه‌ركوك ئه‌و بڕيار و ڕێوشوێنانه‌ى خسته به‌ر ديدى ئاماده‌بوان كه ئيداره‌ى كه‌ركوك ئه‌نجامى داوه له‌وانه له‌سه‌ركارلابردنى به‌رێوبه‌رى ده‌زگاى هه‌واڵگرى كه‌ركوك و ڕاده‌ست كردنى ئه‌ندامانى مه‌فره‌زه‌كه به دادگا بۆ ئه‌وه‌ى توندترين سزا بدرێن .\nله لێدوانيكيشدا بۆ ميدياكان دكتۆر (نه‌جمه‌دين كه‌ريم) پارێزگارى كه‌ركوك سوپاسى ڕێكخراوه‌كانى كۆمه‌ڵگاى مه‌ده‌نى كرد بۆ پشتيوانى به‌رده‌واميان بۆ ئيداره‌ى كه‌ركوك و كاركردنى به‌رده‌واميان بۆ خزمه‌ت كردنى دانيشتوانى شاره‌كه .\nپارێزگارى كه‌ركوك وتى ئه‌وه‌ى ڕۆژى 29 ى مانگى ڕابوردوو ڕويدا شه‌ڕێك بوو و ته‌واو بوو به‌ڵام ئه‌ندامێكى ده‌زگاى هه واڵگرى كه‌ركوك داواى مه‌فره‌زه‌يه‌كى كردوه و ئيديعاى ئه‌وه‌ى كردوه كه هه‌وڵى ڕفاندنى دراوه و له كاتى چوونيان بۆ ئه‌وبه‌رى شاره‌كه ته‌قه‌يان كردوه و هاوڵاتييه‌كيان كوشتوه و هاوڵاتييه‌كى تريان به سه‌ختى بريندار كردوه‌و كه‌سێكى تريان ده‌ستگير كردوه و ئه‌شكه‌نجه‌يان داوه بۆ ئه‌وه‌ى دان بنيت به‌وه‌ى ئه‌وان به‌نياز بوونه ئه‌و ئه‌ندامه‌ى ده‌زگاى هه‌واڵگرى بڕفێنن و له‌م كاته‌دا ده‌زگاى ناوبراو هيچ هه‌ڵوێستيكى نه‌بوه و يان ئه‌و مه‌فره‌زه‌يه ده‌ستگير بكه‌ن ياخود دادگا ئاگادار بكاته‌وه له‌و ڕوداوه ، پاش 3 ڕۆژ له ڕوداوه‌كه و بۆ هێور كردنه‌وه‌ى توڕه‌يي هاوڵاتييان سه‌باره‌ت ئه‌و كاره نه‌شياوه به‌باشمان زانى ئه‌و مه‌فره‌زه‌يه ده‌ستگير بكه‌ين و ڕاده‌ستى پۆليسيان بكه‌ين بۆ لێپێچينه‌وه له‌گه‌ڵيان سه‌باره‌ت ئه‌و تاوانه و سزادانى تاوانباران له پێناو ئه‌وه‌ى دادپه‌روه‌رى جێبه‌جێ بكرێت و ياسا باڵا ده‌ست بێت و هاوڵاتييان پارێزراو بن ..\nدكتۆر (نه‌جمه‌دين كه‌ريم) ئاماژه‌ى به‌وه‌شدا كه ئه‌شكه‌نجه‌دانى هاوڵاتييان كارێكه به هيچ شێوه‌يه‌ك قابيلى قبوڵ نيه و ڕه‌تى ده‌كه‌ينه‌وه و ئيدانه‌ى ده‌كه‌ين .\nدكتۆر (نه‌جمه‌دين كه‌ريم) ته‌ئكيدى كرده‌وه كه به‌ڕێوبه‌رى ده‌زگاى هه‌واڵگرى هيچ هه‌ڵوێستێكى نه‌بوه بۆ هێوركردنه‌وه و كه‌م كردنه‌وه‌ى ئه‌و گرژييه‌ى به‌هۆى ئه‌و ڕوداوه‌وه دروست بوو بۆيه كۆبونه‌وه‌يه‌كى ليژنه‌ى ئه‌منيمان ساز كرد به ئاماده بوونى سه‌رجه‌م دام و ده‌زگا ئه‌منييه‌كان كه نوێنه‌رايه‌تى هه‌موو پێكهاته‌كانى شاره‌كه ده‌كه‌ن و به كۆى ده‌نگ بڕياردرا به له‌سه‌ر كار لابردنى به‌ڕێوبه‌رى ده‌زگاى هه‌واڵگرى و سزادانى كه‌مته‌رخه‌مان و بۆ ئه‌وه‌ى كێشه‌ى ترسناك دروست نه‌بێت و ئه‌و تۆمه‌تانه‌ى ڕه‌ت كرده‌وه كه هه‌ندێك له به‌دنيازه‌كانى نێو ده‌زگاى هه‌واڵگرى دابويانه پاڵ قوربانييانى ڕوداوه‌كه بۆ په‌رده‌پۆش كردنى تاوانه‌كيانيان .\nپارێزگارى كه‌ركوك وتيشى سه‌قامگير كردنى ئاسايش ئامانجى ئێمه‌يه و دادپه‌روه‌رى ده‌زگاى داد و هه‌ماهه‌نگى نێوان دام و ده‌زگا ئه‌منييه‌كان له پێشه‌نگى ئه‌و كارانه‌دان كه ئه‌نجامى ده‌ده‌ين له پێناو دابين كردنى ئارامى بۆ پيكهاته‌كانى شارى كه‌ركوك بێ جياوازى .\nلاى خۆيانه‌وه نوێنه‌رانى ڕێكخراوه‌كانى كۆمه‌ڵگاى مه‌ده‌نى ستايشى خێرا چاره‌سه‌ر كردنى كێشه‌كه‌يان كرد له لايه‌ن ئيداره‌ى كه‌ركوكه‌وه‌و پشتيوانى خۆيان دووپات كرده‌وه بۆ ئه‌و هه‌نگاوانه‌ى په‌يره‌و كراون له پێناو پاراستنى مافى هاوڵاتييانى بێتاوان و باڵاده‌ست بوونى ياسا له پێناو ئاسوده‌يي دانيشتوانى كه‌ركوك .\nمرسلة بواسطة kerkuk140 في 3:39 ص


پێمخۆشە لەم ژیانەدا هەرگیز خەمگین نەبیت – Nabaz Goran – نەبەز گۆران\nسڵاو ڕوبار گیان…\nراستییەكەی لەبەر تەمبەڵیم و گۆشەگیریم، هەندێكجار بیرم دەچێت بپرژێمە لای ژیانی كەسە نزیك و ئازیزەكانی دەوروبەرم، بۆیە زۆر نیگەران نەبیت بەم درەنگوەختە، لە ژورەكەی خۆمەوە پێت بڵێم: “پیرۆزە، راستییەكەی ئەو پێكەوە ژیانەی تۆ و رەحمانم گەلێ پێخۆشبوو.”\nهەرچەندە من نازانم ژیانی هاوسەرگیریی چییە و، هیچ ئەزمونێكم نییە، وەلێ هەستدەكەم پێكەوەژیان یانی دابەشكردنی خۆت لەگەڵ ئازیزێكدا، تۆ ئەگەر پێتدەكرێت لە بەشە شیرینەكەی خۆت بدە بەو منداڵە. هیچ نەبێت لەوە تێدەگەم پیاوەكان لەدەرەوە شتێكن و، لەناخەوە شتێكی كە، لەناو زۆربەی پیاوەكاندا منداڵییەك بوونی هەیە، تەنانەت لە ناو رۆحی جەلادەكانیشیاندا ئەو منداڵییە هەیە. هەرژنێك توانی ئەو منداڵییە بدۆزێتەوە ئەتوانێت بە باشی لەگەڵ پیاودا رێگای ژیان بگرێتە بەر.\nئەم قسانەم بۆ ئەوەنییە، تەنها دڵی ئەو منداڵە خۆشكەیت، بۆئەوەمە مادام بریارتداوە ژیانی خۆت لەگەڵ كەسێكی دیكە بەشبكەیت، هەوڵدە منداڵییەكەی ناخی بناسیت. یەكێكی تر لە كێشە گەورەكانی پیاوان ئەوەیە، هەمیشە حەزیان لەوەیە لەگەڵ هاوژینەكەیاندا بەشە شیرینەكەیان بەربكەوێت! لەوانەیە (رەحمان)یش وابێت؟ وایە؟\nئەگەر رۆژێك خەمگین بوویت، یان رۆژێك دڵتەنگ بوویت، بیر لە ساتەجوانەكانی پێكەوە بوون بكەوە، بیركردنەوە لە هەموو ساتێكی جوان كاڵكردنەوەی خەمگیینیەكە، گەرچی هەرگیز نامەوێت خەمگین و دڵتەنگبیت، ئەما ئەمە ژیانە. ئەو كەسەی لەنزیكیشتەوەیە كەسێكی زۆر ئاسانە، بەچەند ساتێك ئەتوانی لەمدیووە سەیری بكەیت و ئەودیوی ببینیت، بۆیە ژیانكردن بۆتۆ ئاسانتردەبێت. هەمیشە ژیان كاتێك قورسدەبێت بەرامبەرەكەت ئاڵۆزبێت، خۆشبەختانە تۆ هەڵبژاردنەكەت دروستبوو، چونكە بەرامبەرەكەت ئاڵۆز نییە روونە.\nدەی با لەوە گەرێم بەبێ ئەزموون قسە لەسەر پێكەوەژیان دەكەم، من هەمیشە مەمنونی تۆم، هەر من نا،(من، كاژاو، ئەحمەد میرە) زۆر زۆر مەمنونی تۆین، یەك دونیا كێشەت لەكۆڵكردیینەوە، بابە ئەو ماوەیەی ئاگری خۆشەویستییەكەتان هەڵیكردبوو لەپشت پەردەكانەوە، ئەم پیاوەی ئێستای تۆ سەری ئێمەی كونكردبوو. خۆمان بەو حاڵەخراپەوە، ئەویش ئەهات ئەوەندەی تر خراپی ئەكرد. ئاخر بەدبەختە كەمجار هەواڵی خۆشی دەهێنا، هەر لە پەیامنێری شەر ئەچوو، زۆربەی هەواڵەكانی لەسەر رووبەروو بوونەوەبوون. (بەینی خۆمان بێت باش؟!)\nشتێكی تریش زۆر سەرنج راكێش بوو، هەمیشە بیرم دەكردەوە دەمگوت: جابەس نەبوو لەسەردەمی تەكنۆلۆژیابووین، وانەبواییە چیمان بكردایە، ئاخر هەموو هاتنە دەرەوەیەكی و، هەموو دانیشتنێكی پێویستی بەوەبوو وێنەیەك بگرێت و بۆ تۆی بنێرێتەوە، تا دەریخات لەگەڵ ئێمەیە!! جاوەرە جاران بواییە، یەك موختەبەری پێویست بوو لە پشتمانەوەبێت!\nبەو هەموو بەرزی و نزمییە، بەو هەموو خەفەت و نوكتانەی لەو سەردەمە بینیمان، هێشتا نەتۆراوین لە ژیان. گەلێك پێمخۆشبوو ساڵی رابردوو بوویە ساڵی پێكەوە ژیانی ئێوە، بەراستی رووداوێكی گەورەبوو. ئەگەر منیش بیرم كردەوە ژیانم بەشبكەم لەگەڵ كەسێك، هەوڵدەدەم لە چل و پێنج ساڵیدا دەم و ددانم بشۆم و، لەدەوروبەری شاری (شیراز و ئەسفەهات و تاران) مۆمێك بدۆزمەوە بۆ روناككردنەوەی ژیانە تاریكەكەم. (ئەمە زۆر بەرژدی وەرمەگرە، رەنگە نەیشكەم چونكە كەسێكم قورسە ژیانكردن لەگەڵم.)\nئەزانم ئێستا سەرەتایەكی جوانە لەلای تۆ و منداڵەكە، لە هەموو حاڵەتێكدا كە دەتەوێت ژیان بەشبكەیت، باخەونەكانت گەورەبن. ژیان لە پەنجەرەوە بەجوانی خۆی دەرناخات، ژیان دەبێت دەروازە گەورەكانی بۆبكەیتەوە، بۆئەوەی بەرەو رووت بێت.\nهەمیشە باشبیت، هەر حەزمكرد من دواكەسبم پیرۆزبایی بكەم، گەرشتێكیشم وتبێت بە دڵت نەبووبێت، خەتای ئەوەیە هێشتا بەباشی نازانم قسە بكەم.\nزۆر … زۆر… زۆر… ئاگات لەو منداڵەبێت. ماڵت ئاوا لەكۆڵتكردیینەوە و هەربەتەواوەتی ونبووە!!\nتۆرانی منداڵەكان چەند ئاسانە، ئاشتكردنەوەشیان هێندە ئاسانە، هەروەك پیاوەكان.\nچاوی هەردووكتان ماچەكەم.. ماچ … ماچ…


كرماشان پارێزگای كەونارایی، بەڵام بێبەری لە مووزەخانە\n16:03 - 15 خەرمانان 2712\nئاژانسی كوردپا: پارێزگای كرماشان سەرەڕای بوونی ئەو هەمووە ئاسەوارە مێژوویی، كەونارایی و فەرهەنگییانەی كە هەیەتی، لە بوونی مووزەخانەیەكی ئاسەوارناسی بێبەشە.\nبەپێی راپۆرتی هەواڵدەریی میهر، پارێزگای كرماشان بەو هەموو ئاسەوارە مێژوویی و كەوناراییە و بەو پێگە فەرهەنگییە قورس و قایمەی كە هەیەتی، بەڵام لە بوونی مووزەخانەیەكی ئاسەواری مێژوویی و داب و نەریت بێبەرییە.\nبەڕای كارناسانی مێژوو و ئاسەوارە دێرینەكانی كرماشان لەمێژ ساڵە پڕۆژەی سازكردنی مووزەیەكی ئاسەواری مێژووی بۆ كرماشان لە بەرنامەی \_"رێكخراوی میراتی فەرهەنگی، پیشە دەستی و گەشتارییەكانی كرماشان\_"دایە بەڵام هەتا ئێستا دوای چەند ساڵ لە دەسپێكی ئەو پڕۆژەیە، هێشتا نەخراوەتە گەڕ و ناوە بەناوەش مەترسیی لەناوچوونی ئاسەوارە مێژوویی و فەرهەنگییەكانی ئەو دیارە زیاتر دەبێت.\nكارناسانی فەرهەنگیی كرماشان لەو باوەڕە دان كە \_"ئیدارەی میراتی فەرهەنگی، پیشە دەستی و گەشتیاری\_" لەباتی كاركردن بۆ وەگەڕخستنی ئەو مووزەخانەیە و گرینگی دان بە پرسی فەرهەنگی، نۆژەن كردنە، پاراستنی بەرهەمە مێژوویەكان و پەرەدان بە ناوچە گەشتیارییەكان خەریكە كارەكانی شارەوانی رادەپەڕێنیت و خەریكی نۆژەن كردنەوەی شار و فەزا سەوزەكانی ناو شارە و ئەركەكانی شارەوانی رادەپەڕێنی.\nئەم كەمتەرخەمییەی رێكخراوی میراتی فەرهەنگیی كرماشان لە حاڵێك دایە كە بەرپرسی ئەو ناوەندە حكوومەتییە باس لە بوونی ئاسەوارێكی زۆر و دەگمەنی ئەو پارێزگایە دەكات و رایگەیاندووە كە بەرهەمە مێژووییەكانی كرماشان لە وڵاتی میسر زیاترە.\nلە ماوەی ساڵانی رابردوودا دەیان هەواڵ و راپۆرت لە راگەیەنە فەرمییەكانی حكوومەت، ناوچەییەكانی كرماشان لەمەڕ مەترسیی لەناوچوونی ئاسەوارە مێژوویی و كەوناراییەكانی زۆربەی شارەكانی پارێزگای كرماشان بڵاو كراوەتەوە.


وەزارەتی بەرگری رووسیا: تەواوی خاكی سووریا لە داعش رزگار كرا\nوەزارەتی بەرگری رووسیا رای گەیاند كە سوپای رووسیا ئەركە گرنگەكەی لە سووریا ئەنجام داوە و تەواوی ئەم وڵاتەی لە داعش رزگار كردووە.\nجەنەڕال سێرگی رۆدسكۆی لە سەرۆكایەتیی ئەركانی سوپای رووسیا لە كۆنگرەیەكی رۆژنامەوانی ئەمڕۆ پێنجشەم رای گەیاند، ئەركی سوپای رووسیا لە تێكشكاندنی رێكخراوی داعش تەواو بوو، جیا لەوەش گوتی، هیچ شارۆكە و ناوچەیەكی سووریا نەماوە لەژێر دەسەڵاتی داعشدا بێت". دووپاتی كردووە، تەواوی خاكی سووریا لە رێكخراوی داعش ئازاد كراوەتەوە.\nبەپێی زانیارییەكانی ئەم جەنەڕالە، دوایین بۆردومانی ئاسمانی لەم چەند رۆژەی رابردوو لە ئەلبووكەمال ئەنجام دراوە، كە دوایین شاری گەورە بوو لەژێر دەسەڵاتی داعش مابوو، ئاماژەشی بەوە كردووە كە فڕۆكە رووسییەكان رۆژانە زیاتر لە 100 فڕین و 250 لێدانیان ئەنجام داوە.\nئەم زانیاریانەی وەزارەتی بەرگریی رووسیا لە كاتێكدا دێت، كە روانگەی سووریا بۆ مافەكانی مرۆڤ دەڵێ، هێشتە لە %8ی پارێزگای دێرزوور لە رۆژهەڵات لە دەستی داعش ماوە، كە چەند مانگێك پێشتر بە تەواوی لەژێر دەسەڵاتی ئەم رێكخراوە تیرۆرستییەدا بوو.\nرووسیا یەكێكە لەو وڵاتانەی كە هێزەكانی لە سووریا لەدژی داعش دەجەنگێت و لە هەمان كاتیشدا پشتگیری لە رژێمی بەشار ئەسەدی سەرۆكی سووریا دەكات.


لە دەوروبەری ناحییەی گوڵاڵە بە “چەكی قەناس لەلایەن داعشەوە” هێرش كرایە سەر سوپای عێراق، سێ سەربازی عێرقی بریندار بوون.\nسەرچاوەیەكی ئەمنی بە تۆڕی میدیایی ئێستای وت، بەیانیی ئەمڕۆ چوارشەممە 3ی ئازار، كاتژمێر هەشتی بەیانی، لەكاتی پشكنین و پاككردنەوەی چەند ناوچەیەكی دەوروبەری ناحییەی گوڵاڵە لەلایەن سوپای عێراقەوە، چەكدارانی داعش بە چەكی قەناس هێرشیان كردە سەر سوپای عێراق.\nلەو هێرشەدا سێ سەربازی سەربە سوپای عێراق برینداربوون، یەكێك لە سەربازەكان گولەی قەناس بەر دەموچاوی كەوتووە و برینەكەی سەختە.\nلە ئێستادا سوپای عێراق لە هەوڵی پاككردنەوەی ناوچەكانی دەوروبەری ناحییەی گوڵاڵەیە لە چەكدارانی داعش و دەستی بە لابردنی دار و باخەكانی ئەو ناوچەیە كردووە.\nئەو تیمەی هێرشكراوەتە سەریان، پێشڕەوییان كردووە بۆ ئەوەی ناوچەكە بپشكنن.\nلە ئێستادا بریندارەكان براونەتە نەخۆشخانەی ناحییەی گوڵاڵە بۆ ئەوەی چارەسەریان بۆ بكرێت.\nوێنە.. ئۆتۆمبێل و ماڵی هاوڵاتییەک لە سەیدسادق سوتێنرا\nپەیامنێری تۆڕی میدیایی ئێستا لە سەیدسادق ڕایگەیاند، بەرەبەیانی ئەمڕۆ ئاگر لەماڵی هاوڵاتییەک لە قەزای سەیدسادق بەردراوە و ئۆتۆمبێلێکی…\nدوو گه‌نجى سزادراوى ڕووداوه‌كه‌ى هۆقه‌باز له زیندان مانیان گرتووه \nدوو گەنجی باکووری کوردستان، كە به‌هۆی ڕووداوه‌كه‌ى هۆقه‌بازه‌وه سزای لە سێدارەدانیان بەسەردا سەپێندراوه، “له كاردانه‌وه‌ى پێشیلکردنی مافەکانیان لە…


کۆبونەوەی پەرلەمانی عێراق دەستیپێکرد\nبەرپرسێكی یەكێتی: ئێمە لەكەركوك نەماینایە دەبوو وەك قودس لەدوورەوە سەیر بكرایە\nهادى عامرى هه‌ڵوێستى خۆى له‌سه‌ر شه‌ڕى نێوان ئێران و ئه‌مريكا ده‌ربڕى\nهەواڵ / عێراق :: 06/12/2018 :: 209 جار بینراوە\nئەمریکا دەربارەی بەکارهێنانی خاکی عێراق بۆ هێرشکردنەسەر ئێران هاتەدەنگ\nنیوەڕۆی ئەمڕۆ 6ی کانونی یەکەمی 2018 دانيشتنى ژماره 17ى ساڵى ياسادانانى يه‌كه‌م و خولى ياسادانانى يه‌كه‌م ده‌ستیپێكرد، به‌پێى خشته‌ى دانيشتنه‌كه‌ى په‌رله‌مان، پرسى سوێندخواردن و متمانه‌دان به وه‌زيره‌كانى كابينه‌ى عادل عه‌بدولمه‌هدى لە کۆبونەوەکەدا نییە.\nدواى ئه‌وه‌ى رۆژى سێشه‌ممه‌ى رابردوو، نيسابى ياسايى دانيشتنى په‌رله‌مان له‌لايه‌ن فراكسيۆنه‌كانى ئيئتلافى سائيرون، نه‌سر، يه‌كێتى نيشتمانى و يه‌كگرتووى ئيسلامييه‌وه شكێنرا، عادل عه‌بدولمه‌هدى خۆى و كانديده نوێيه‌كانى كابينه‌كه‌ى په‌رله‌مانيان جێهێشت.\nدواڕۆژ زانيويه‌تى عادل عه‌بدولمه‌هدى به‌نياز نييه، به‌مزووانه بێته په‌رله‌مان بۆ وه‌رگرتنى متمانه‌ى ئه‌و هه‌شت وه‌زيره‌ى كابينه‌كه‌ى، هه‌روه‌ك ئه‌وه‌شى وتووه كه ئه‌و كانديدانه ناگۆڕێت.\nبه‌يانى ئه‌مڕۆش به‌شير حه‌داد، جێگرى سه‌رۆكى په‌رله‌مانى عێراق، به‌دواڕۆژى راگه‌ياند: ئه‌گه‌ر لايه‌نه سياسييه‌كان نه‌گه‌نه ئه‌نجامێك و سه‌باره‌ت به‌پێكهێنانى حكومه‌ت رێكنه‌كه‌ون، ئه‌وا پرۆسه‌ى سياسى عێراق به‌ره‌و هه‌ڵدێر ده‌چێت.\nبه‌رپرسی كه‌نیزه‌كه‌كانى داعش ده‌ستگیركرا\nموشەکێک ئاڕاستەی ناوچەی سەوزی بەغدا کرا\nسەدر ژمارەیەک سەرکردەی ره‌وته‌كه‌ى سڕدەکات\nداواكارییه‌كه‌ی سكرتێری گشتی نه‌ته‌وه یه‌كگرتووه‌كان بۆ سه‌ركرده‌كانی جیهان